virveriikka: Peitto isoäidin neliöistä\nTänään sain viimeisteltyä peittoni, jota olen tehnyt nyt runsaat kaksi viikkoa, 17 päivää. Tilkuissa on kuusi kerrosta, joista viimeinen tumman vihreää Seitsemää veljestä. Viimeiseksi virkkasin kiinteitä silmukoita vaaleammalla vihreällä, tähän käytyin useampaakin sävyä. Yhdistin tilkut kiinteillä ketjusilmukoilla niin, että nurjat puolet olivat vastakkain. Silloin "sauma" kohoaa hiukan ja se antaa kivaa kolmiuloitteisuutta peitolle. Työssä olen käyttänyt ueitakin eri lankalaatuja, myös 100%villaa olevia lankoja niin, että peitto pitää pestä käsin. Peitto on 110 X 110cm. Just sopiva sohvalle, jos jalkoja paleltaa. Siihen meni lankaan. 1.2kg\nReunusta kokeilin montaakin mallia, mutta päädyin sitten aika yksinkertaíseen. Ympäri peiton virkkasin kiinteitä silmukoita ja sitten "Crochet borders"-kirjan ohjeella 25 aika tiiviin pykäreunan. Mikä hassuinta, vihreästä langasta ei jäänyt kuin pieni pätkä. Jännitin jo, että pitääkö ostaa lankaa.\nHuomasin kyllä sen, että virkkaaminen (ainakin tilkkujen yhdistäminen) on fyysisempää hommaa kuin neulominen. Hartiat tahtoi tulla kipeeksi! Siispä; nyt on pakko rentoutua ja kutoa joku nollaussukka, kevyt ja ohuesta langasta.\nSiitähän tuli oikein kivan näköinen =) Minulla on vielä homma pahasti kesken...\nDaisy (e.Anneli) kirjoitti...\nKauniit värit. Kolmiulotteinen tosiaan. Hienolta näyttää.\nAivan ihana! Niin kauniit väritkin. :) Alkaa minullakin sormet syyhytä peiton virkkauksen suuntaan. Hmh, sehän tietenkin sopisi näin Jämäkuun aikana.\n6. huhtikuuta 2011 klo 19.46\nKaunis! Yhdistyssauma on tosiaan kivempi noin kuin ihan lättänänä.\n6. huhtikuuta 2011 klo 19.56\nSinähän nopea olet tekemään.\nMustaki o hiano! Ja äkkii sää sen teit.\nIhana peitto. Mulla on vielä vaiheessa. Eilen humputin kaupungilla ja tänään olen siivoillut ja vähän ommellut. Kehuit niin hyvin ne kaksi virkkaus kirjaa joku aika sitten, että tilasin ne heti. Tänään sain ne postissa. Aion kans tehdä jonkun erillaisen reunan sieltä kirjasta. Kivat kirjat. Lomaterveisin!\nJo vain kelpaa köllötellä tämän lämmössä. Kohosauma näyttää tosi kivalta.\nLöytyi tuosta kirjasta minullekin sopiva reunus :)\nOnpa kaunis ja lämpimän näköinen\nOi miten kaunis! Aikamoisella vauhdilla panit menemään. Perässä tullaan kun keritään. :)\nVoi kun nätti! Samalla lailla mä virkkasin palat yhteen mun peitossa,tykkäsin!\n6. huhtikuuta 2011 klo 22.21\nVau, hieno peitto! Olitpa päättäväinen sen valmistumisen kanssa, mulla on vielä niin vaiheessa, puran ja kokoan uudelleen siis...\nReunus sopii tuohon hyvin, kiva kokonaisuus :)\n6. huhtikuuta 2011 klo 22.25\nVoi, että tuota reunusta. Tykkään niin paljon, että on varmaan pakko tilata itsellekin tuo virkkauskirja. Sehän olisi tietysti "ammattikirjallisuutta", ei pelkkä heräteostos.. :)\n7. huhtikuuta 2011 klo 6.12\nAivan hurmaava peitto, oma surutyö-peittoni on vielä palasina, virkkasin sen myös pikavauhtia, kun vanhin sisareni nukkui pois Joulun alla. Nyt olen kuitenkin ajatellut, että virkkaisinkohan palasiin lisäkerrokset kirkkaalla langalla = elämä jatkuu...\nSaitpa nopeasti peiton valmiiksi! Iloisen värinen, värit silti tasapainossa keskenään ja tuo reunus on hieno :) Sen päällä on kissojenkin mukava rentoutua....\nTerveiset sinne "pohjoiseen", meillä sataa vettä, eikä räntää kuten teillä siellä ;DD\n7. huhtikuuta 2011 klo 9.30\nIhana ihana peitto\n7. huhtikuuta 2011 klo 11.05\nTosi hieno peitto! Noi neliöt on NIIN ihania. On ihan uskomatonta miten paljon mä kärsin siitä etten saa opeteltua virkkaamaan. Aivan kamalaa suorastaan. :D\n7. huhtikuuta 2011 klo 14.12\nNo johan tuli nopeasti valmista :-)\n7. huhtikuuta 2011 klo 14.35\nHieno tuli peitosta, murretut tasoittavat kirkkaita sävyjä.\nAivan mahtava siitä tuli! Kauniit värit ja varmasti on mukava heittää jaloille, kun löhöilee sohvalla!!\n7. huhtikuuta 2011 klo 18.29\nKiitos vaan. Ihan mukava peitto siitä tuli ja nukkuminenkin tuli jo testattua! Hyvin nukahdin peiton alla töiden jälkeen kun oikaisin sohvalle..\nHieno värikäs peitto!\n7. huhtikuuta 2011 klo 20.53\nOooh mitkä ihanat värit.\n14. huhtikuuta 2011 klo 7.16


Tilaa pääsyliput jo etukäteen: pääset ottamaan ilon irti heti saapuessasi HopLopiin. Ja lahjakorttihan on aina huikean mieluinen lahja: myös lahjakortit saat muutamalla klikkauksella. Helposti ja turvallisesti.\nOstettu lippu toimitetaan heti maksun jälkeen pdf-muodossa kännykkääsi, ilmoittamaasi sähköpostiosoitteeseen tai paperisena postitse.\nDiscolippu - Konala\nKaupungin mageimmat bileet! Disco järjestetään HopLop Konalassa perjantaina 2.11. klo 17-20. Puistoon voi saapua discolipulla ennen discon varsinaista aloitusaikaa. Ennakkolipun ostajat saavat kaupan päälle hohtavan rannekkeen! Tulostettava pääsylippu on voimassa vain 2.11.2018 Konalan HopLopissa. Yksi lippu sisältää yhden sisäänpääsyn ja poletin.\nHopLopin sisäänpääsymaksuun kuuluu rajoitukseton yhtäjaksoinen leikkiaika. Valvojina toimivat aikuiset pääsevät sisään veloituksetta. Pääsyliput ovat voimassa 1 kuukauden ostopäivästä.\nYli 3-v lippu\nPerhelippu – 3 lasta\nPerhelippu – 4 lasta\nPerhelippu – 5 lasta\nKiipeilylippu Konala (yli 3v ja aikuiset)\nEtkö vaan kerta kaikkiaan saa riehumisesta tarpeeksesi? Osta kerralla enemmän hubaa. HopLopin sisäänpääsymaksuun kuuluu rajoitukseton yhtäjaksoinen leikkiaika. Valvojina toimivat aikuiset pääsevät sisään veloituksetta. Lippuniput ovat voimassa 12 kuukautta ostopäivästä.\n5 x Lystilippunippu\n10 x Lystilippunippu\nPoletit ja muut tuotteet\nJotkut HopLopin pelit ja laitteet toimivat vain pelipoleteilla. Tilaa tästä poletit etukäteen ja varmista, ettet jää osattomaksi yhdestäkään hihkuntaa herättävästä hauskuutuksesta! Kannattaa ostaa saman tien reilumpi potti – poletit ovat voimassa kokonaisen vuoden ostopäivästä.\nPoletit 6 kpl\nPoletit 14 kpl\nPoletit 30 kpl\nPoletit 100 kpl\nHopLop-lahjakortti on takuuvarma tapa ilahduttaa, kun on lahjan aika. Valitse lahjakortti haluamallesi summalle - voit tulostaa lahjakortin itse saman tien tai valita postitoimituksen. Lahjakortilla voi ostaa tuotteita, palveluja tai sisäänpääsylippuja missä tahansa HopLopissa. Kuin selvää rahaa riemuitsevalle lahjan saajalle! Voimassaoloaika 1 vuosi. Käyttämättömän lahjakortin arvoa ei hyvitetä.


Pöhinää puoluekokouksissa | Fingo\nKepan asiantuntijat Pauliina Savola ja Anna-Stiina Lundqvist keskustan puoluekokouksessa.\nKepan vaikuttajat osallistuivat kesäkuussa kolmeen puoluekokoukseen. Mitä jäi käteen?\nLyydia Kilpi Anna-Stiina Lundqvist Pauliina Savola\nSotkamon suurin ja kaunein\nOnko koolla väliä? Niin voisi ajatella, jos on uskominen niitä keskustalaisia, jotka toistelivat toistelemasta päästyään Sotkamon puoluekokouksen olevan maailman suurin. Onhan se kieltämättä vaikuttavaa, kun väkeä riittää lähes neljäntuhannen verran ja lippukulkueelle ei näy loppua.\nTunnelma oli leppoisan sukukokousmainen ja järjestöosallistujat saivat tuntea itsensä tervetulleiksi. Puoluekokousväestä moni tunsi järjestömme ja oli vilpittömän kiinnostunut keskustelemaan toiminnastamme ja tavoitteistamme tulevia eduskuntavaaleja ja hallitusohjelmaneuvotteluja koskien. Myös käytännönläheinen Agenda 2030 –seurantaraportti oli monen kuntatasolla vaikuttavan osallistujan mieleen.\nMiltä sitten itse kokous näytti globaalin oikeudenmukaisuuden näkökulmasta? Juha Sipilän puhe ei juuri katsonut Suomen rajojen ulkopuolelle. Se oli sinänsä ymmärrettävää, olihan se kohdistettu kenttäväelle. Pääministeriltä kuitenkin odottaisi myös laajempaa katsantokantaa, kolkuttelevathan niin Euroopan neuvoston kuin Euroopan unioninkin puheenjohtajuuskaudet jo nurkan takana.\nTätä onneksi löytyi puoluehallituksen vastauksesta Pirkanmaan keskustanuorten aloitteeseen kehitysyhteistyömäärärahojen nostosta: "Puoluekokous pitää kehitysyhteistyön määrärahojen nostamista 1 prosenttiin seuraavan 4 vuoden aikana epärealistisena, mutta yhtyy aloitteen henkeen kehitysyhteistyön tärkeydestä ja taloudellisen lisäpanostuksen tarpeesta."\nSaman vahvisti pääministeri Sipilä linjapuheessaan ja totesi, että keskusta kannattaa kehitysavun nostoa asteittain kohti 0,7 prosenttia bruttokansantulosta.\nKokouksessa astui esiin myös uusi, virkistävän rohkea Vihreä Aalto 2.0 -liike, joka haluaa uudistaa puolueen ympäristöpolitiikkaa. Vesivoima, turve ja avohakkuut puhuttivat tilaisuudessa, josta ei soraääniä puuttunut.\nYksi liikkeen perustajista Riku Eskelinen toteaa Suomenmaassa: "Tänä päivänä kohtuullisempaa elämäntapaa puolustavaa, rohkeasti asioista puhuvaa ja ratkaisuja tarjoavaa keskustalaista ympäristöliikettä tarvitaan enemmän kuin koskaan." Hatunnosto innostuneille uudistajille!\nKeskustanuoret Leevi Deppner ja Eero Hongisto valitsivat yhteiset suosikkinsa hallitusohjelmatavoitteistamme: vero-oikeudenmukaisuus ja yritysvastuu.\nKokoomuksen puoluekokoukseen Turun Logomoon lähdimme yhdessä Pelastakaa lapset -jäsenjärjestömme kanssa. Tavoitteenamme oli erityisesti tehdä tutuksi yritysten ihmisoikeusvastuuta.\nLähtöasetelma oli mainio, sillä kokoomuksen kansanedustaja Saara-Sofia Sirén oli samalla viikolla julkaissut blogikirjoituksen, jossa hän ehdottaa, että laki ihmisoikeusvastuusta voisi olla suomalaisyrityksille kilpailuvaltti. Sirén on muuten kotoisin Turusta, kuten myös kokoomuksen puheenjohtaja, valtiovarainministeri Petteri Orpo sekä ulkomaankauppa- ja kehitysministeri Anne-Mari Virolainen.\nUudelleen puheenjohtajaksi valittu Orpo kiittikin linjapuheessaan ”kasvattajajoukkuettaan” eli vanhempiaan, jotka kävivät myös kokouspaikalla. Orponkaan puheessa ei globaali vastuu valitettavasti juuri kuulunut, vaikka toki hän linjasi, että "velvollisuutemme on pitää huolta, että tuleville sukupolville maailma on puhtaampi, turvallisempi ja tasa-arvoisempi kuin tänään".\nKiinnostavaa oli, että Orpo nosti esiin globalisaation häviäjät ja viittasi ilmeisesti Trumpiin ja perussuomalaisiin puhuessaan nationalismista, protektionismista ja rasismista ammentavista poliittista voimista.\nKahtiajako häviäjiin ja menestyjiin on maailmanlaajuinen. Varallisuus kasautuu äärimmäisen rikkaille, jotka hyötyvät globaalin talouden valuvioista, kuten veroparatiiseista ja työntekijöiden matalista palkoista. Kaikista köyhimmät eivät pääse kiinni globalisaation hyötyihin samalla tavalla. Reilummat talouden pelisäännöt voisivat vahvistaa myös tahtoa kansainväliseen yhteistyöhön.\nKepan vero- ja yritysvastuusasiantuntija Lyydia Kilpi keskusteli kokoomuslaisten kanssa Logomossa.\nVieraana vihreässä lähiössä\nVihreiden puoluekokous järjestettiin rouheassa lähiössä, Vantaan Korsossa. Väkeä oli kahdeksan kertaa vähemmän kuin Sotkamossa, mutta menoa ja meininkiä ei puuttunut Vantaaltakaan. Puheenvuoroissa peräänkuulutettiin vahvasti ilmastonmuutoksen torjuntaa ja luonnon monimuotoisuuden suojelemista.\nPuheenjohtaja Touko Aallon puhe keskittyi kotimaan haasteisiin, vaikka Aalto lupasikin, että vihreät on solidaarisuuden puolella ”nyt ja aina”. Toivomme, että ennen tulevia eduskuntavaaleja keskustelu ulottuisi rohkeasti äänestäjän oman navan ympäriltä ja rajojemme sisäpuolelta kohti keskinäisriippuvaista, yhä haastavampien ongelmien parissa painivaa maailmaa.\nVihreiden puheenjohtaja Touko Aalto valitsi ilmastonmuutoksen ja vero-oikeudenmukaisuuden Kepan globaalikakkarasta.\nEuroparlamentaarikko Heidi Hautala muistutti omassa puheenvuorossaan, että "tässä maailmanajassa EU:n on pidettävä sopimuksista kiinni yhä tiukemmin ja yhä yhtenäisemmin. Kansainvälisen järjestelmän romuttamiseen ei pidä vastata samalla mitalla. Ohjeet maailman parantamiseen ovat jo olemassa: YK:n kestävän kehityksen tavoitteet. Ja niistä on pidettävä kiinni yhä tiukemmin."\nHautala myös korosti, että yrityksiltä on edellytettävä, että ne huolehtivat toimintansa ympäristö- ja ihmisoikeusvaikutuksista.\nKolmessa kesäkuun kokouksessa hyväksyttiin myös keskustan ja kokoomuksen periaateohjelmat sekä vihreiden poliittinen ohjelma. Niiden pohjalta puolueet työstävät vaaliohjelmiaan sekä tavoitteitaan hallitusneuvotteluihin.\nSyksyllä perkaamme ohjelmat läpi ja arvioimme, kuinka niiden pohjalta voi lähteä rakentamaan politiikkaa, joka torjuu ilmastonmuutosta, purkaa epätasa-arvoisia talouden rakenteita ja vahvistaa kaikkein köyhimpien elämän edellytyksiä sekä kansalaisyhteiskuntaa Suomessa ja globaalisti.


Muurame – 127 hotellia (ILMAINEN peruutus valituissa hotelleissa)| Expedia.fi\nMuurame – matkaopasLoma-asunnot kohteessa MuurameLennot kohteeseen MuurameMuurame – autonvuokrausMuurame – lomapaketit\nHotellit - Muurame\nTarkista kohteen Muurame hinnat täksi illaksi eli 16. lokak. - 17. lokak.\nTarkista kohteen Muurame hinnat huomisillaksi eli 17. lokak. - 18. lokak.\nTarkista kohteen Muurame hinnat ensi viikonlopuksi eli 22. lokak. - 24. lokak.\n39.22 km kaupungin keskustasta\nHinta on 888 € per yö ajalle 27. lokak. viiva 27. lokak.888 €\nHinta on 280 € per yö ajalle 19. lokak. viiva 19. lokak.280 €\nTallenna Vacation home Hiekkapirtti in Jyväskylä - 6 persons, 3 bedrooms omiin listoihisi\nHinta on 360 € per yö ajalle 20. lokak. viiva 20. lokak.360 €\nHinta on 112 € per yö ajalle 5. marrask. viiva 5. marrask.112 €\n3.9/5 Good! (868 arvostelua)\n"Oli mukava päästä ilmastoituun huoneeseen kesken kuuman helle jakson ja pitkän automatkan jälkeen. Koira myös mukana ja hyvin nukuttiin kaikki kolme."\nMikä on paras yöpymispaikka kohteessa Muurame?Mikä on paras yöpymispaikka kohteessa Muurame?\nBudget Hotel Vuorikelo on asiakastietoihimme perustuen yksi parhaista vaihtoehdoista yöpymisellesi. Se on majatalo, jossa käytössäsi on ilmainen pysäköinti. Muihin loistaviin yöpymisvaihtoehtoihin kuuluu Vacation home Hannala in Muurame - 3 persons, 1 bedrooms ja Vacation home Mariantupa in Muurame - 4 persons, 1 bedrooms.\nJos minun on peruutettava hotellivaraukseni kohteessa Muurame, saanko siitä hyvityksen?Jos minun on peruutettava hotellivaraukseni kohteessa Muurame, saanko siitä hyvityksen?\nKyllä! Useimmat huonevaraukset ovat täysin hyvitettäviä, jos ne peruutetaan ennen hotellin peruutusajan päättymistä eli yleensä 24–48 tuntia ennen sisäänkirjautumispäivää. Jos varauksesi ei ole hyvitettävä, saatat silti voida peruuttaa sen ja saada hyvityksen, jos teet peruutuksen 24 tunnin kuluessa varauksen teosta. Anna päivämäärät, napsauta “Hae”-painiketta ja suodata tulokset “ilmainen peruutusoikeus” -suodattimen avulla, niin löydät huipputarjoukset kohteessa Muurame.\nMikä on paras lemmikkiystävällinen majoituspaikka kohteessa Muurame?Mikä on paras lemmikkiystävällinen majoituspaikka kohteessa Muurame?\nBudget Hotel Vuorikelo on lemmikkien kanssa matkustavien suosima majatalo, jossa asiakkaiden käytössä on televisio.\nMikä on paras yöpymispaikka rantalomalle kohteessa Muurame?Mikä on paras yöpymispaikka rantalomalle kohteessa Muurame?\nBudget Hotel Vuorikelo on suosittu majatalo lähellä kohdetta Keinolan uimaranta.\nMitä uima-altaan tarjoavia majoitusvaihtoehtoja kohteesta Muurame löytyy?Mitä uima-altaan tarjoavia majoitusvaihtoehtoja kohteesta Muurame löytyy?\nScandic Laajavuori: Majoitusliikkeessä on 2 sisäuima-allasta, lastenallas ja 2 ravintolaa. Spa Hotel Peurunka on toinen vaihtoehto, josta löytyy paikan päällä oleva uima-allas.\nMikä on paras kylpylähotelli kohteessa Muurame?Mikä on paras kylpylähotelli kohteessa Muurame?\nBudget Hotel Vuorikelo on suosittu kylpylähotelli, jossa on 6 huonetta ja ilmainen omatoiminen pysäköinti. Täällä voit viettää rentouttavan iltapäivän saunassa?\nMillaista yöpyminen on kohteessa Muurame?Millaista yöpyminen on kohteessa Muurame?\nMuurame tunnetaan laskettelualueista, festivaaleista ja jokirannasta. Tämä kaupunki on kuuluisa myös urheilutapahtumista. Kohteessa Muurame on 7 hotellia ja muuta majoitusliikettä.\nMitkä ovat suosituimmat nähtävyydet kohteessa Muurame?Mitkä ovat suosituimmat nähtävyydet kohteessa Muurame?\nKeinolan uimaranta ja Uimaranta ovat mainioita esimerkkejä alueen luonnonkauneudesta. Myös Laivarannan uimaranta ja Rillunniemi sijaitsevat alueella.\nMillainen sää on kohteessa Muurame?Millainen sää on kohteessa Muurame?\nKuumimmat kuukaudet ovat yleensä heinäkuu ja kesäkuu, joiden keskilämpötila on 13 °C. Kylmimmät kuukaudet ovat tammikuu ja helmikuu, joiden keskilämpötila on -7 °C. Kohteen Muurame keskimääräinen vuotuinen sadanta on 692 mm.\nKohteen Muurame hotellit lähellä lentokenttää\nLisää hotelleja kohteessa Muurame\nÄänekoski – hotellitHankasalmi – hotellitKuhmo – hotellitJoutsa – hotellitKannus – hotellitHelsinki – Romanttiset hotellitKuhmoinen – hotellitLemi – hotellitJämsä – hotellitHelsinki – KylpylähotellitLaukaa – hotellitKeuruu – hotellitHelsinki – Historialliset hotellitHelsinki – Lemmikkieläimille sopivat hotellitRovaniemi – KylpylähotellitHelsinki – 5 tähden hotellitLuhanka – hotellit\nKannus – autonvuokrausLaukaa – autonvuokrausKuhmo – autonvuokrausRantasalmi – autonvuokrausKeuruu – autonvuokrausHelsinki – autonvuokrausAutonvuokraus Pyha Luoston KansallispuistoÄänekoski – autonvuokrausHankasalmi – autonvuokrausJämsä – autonvuokrausJoutsa – autonvuokrausKuhmoinen – autonvuokraus


Lukeva kunta -verkostosta yhteistyövoimaa lukutaitotyöhön - Lukuliike\nLukeva kunta -verkostosta yhteistyövoimaa lukutaitotyöhön\nLukuliike jakoi keväällä 2021 valtionavustuksena 720 000 euroa Lukeva kunta -verkostoille. Hakijoilta edellytettiin malleja, joilla parannetaan yhteistyötä ja vahvistetaan kansallista lukutaitotyötä yli kuntarajojen.\nLukeva kunta -verkostossa on mukana 171 kuntaa. Lukemista tukevia rakenteita ja lukuinnon synnyttämiseen on kehitetty monenlaisia toimia. Myös jo käytössä olevien toimien vahvistaminen ja jakaminen edistää ja vahvistaa lukutaitotyötä. Nyt ääneen pääsevät verkostojen omat lukuagentit, jotka kertovat, millaista työtä kevään aikana tehtiin ja millaisia suunnitelmia on syksylle.\nLukeva kunta -verkostot\nJoensuu: lukutaito kuuluu kaikille\nJoroinen: Lukeva kettu – me luemme yhdessä!\nKarkkila: Liikettä lukuniveliin\nKemijärvi: Lukemisen rakenteet vahvemmaksi\nKorsholm: På läsande fot\nLoviisa: Kielitietoinen koulu\nPello: Pellolaiset perheet lukemaan\nPorvoo: Lukuliikettä kuntiin!\nRovaniemi: Lukuitu – kirjaston ja varhaiskasvatuksen yhteistyömalli\nSeinäjoki: Lukeva kunta\nTurku: Sanojen sinfonia Lounais-Suomessa\nKunnat: Joensuu, Kitee, Juuka, Ilomantsi, Lieksa, Nurmes, Polvijärvi, Outokumpu, Liperi, Tohmajärvi, Rääkkylä, Kontiolahti, Kuopio, Savonlinna, Varkaus Sulkava, Mikkeli, Leppävirta, Pieksämäki, Suonenjoki, Sonkajärvi, Iisalmi, Siilinjärvi, Kiuruvesi, Enonkoski, Mäntyharju, Tervo, Juva, Rantasalmi, Kangasniemi, Vieremä, Keitele, Pielavesi, Rautalampi\nLukutaito kuuluu kaikille -hankkeen yksi tärkeä tavoite on moniammatillisen yhteistyön kehittäminen. Kuuden pilottikunnan kanssa kokeillaan erilaisia toimia, ja myöhemmin on tarkoitus jakaa hyvät käytännöt muihinkin kuntiin. Näistä kuudesta pilottikunnasta on edustus hankkeen ohjausryhmässä, jonka kautta viesti saadaan kulkemaan kuntien välillä.\nLukuviikolla kokeiltiin kolmen maakunnan yhteisiä etätapahtumia. Kirjailijavierailut, Konstaapeli Danielin vierailu, YouTube-livet sekä koulupäivän avaavat kirjavinkit onnistuivat hyvin etänä ja mahdollistivat osallistumisen sijainnista riippumatta. Agenttien mieleen painui myös Soturikissat-liven yhteisöllisyys: liven katselijat olivat aktiivisia kommentoijia ja suosittelivat toisilleen lukemista YouTuben chatissa. Yhteisille etätapahtumille harkitaan jatkoa osana kirjastojen arkea. Jakamalla vetovuoron ja muut resurssit voidaan saada kelpo lisä tapahtumatarjontaan.\nHankkeen aikana on tarkoitus rakentaa lukemiseen innostava lukudiplomisovellus. Sovellusta suunnitellaan ja testataan yhdessä nuorten kanssa ja kumppanina on joensuulainen Innoventum. Kehittämistyö on ollut antoisaa ja se on herättänyt paljon mielenkiintoa. Nuorten palaute on vauhdittanut sovelluksen tekoa. Sovellus tiivistää yhteistyötä Itä-Suomessa, kun käyttöön tulee useamman maakunnan yhteinen palvelu.\nLukuagentit Pia Rask-Jussila ja Anna Heikkinen\nKunnat: Joroinen, Juva, Rantasalmi, Sulkava, Varkaus\nLukeva kettu -hankkeessa uusitaan ja vahvistetaan erilaisia käytänteitä lukutaidon edistämiseksi. Lukevan ketun vauhdittamana lukuinnostusta on kasvatettu iloisissa tunnelmissa. Ilahduttavaa on ollut nähdä lasten itse huomaavan, miten lukeminen tauottaa mukavalla tavalla koulupäivää. Alakoulun luokkien erilaisia kirjavinkkauksia ja lukukokemuksia on jaettu monessa muodossa koulutyön ohessa.\nLukeminen on tullut osaksi kaikkien arkea ja näkyvämmäksi esim. kirjakujalla ja lukuvälitunnilla, joissa kirjat on tuotu lähelle oppilaita ja välituntitoimintaa, vanhempainilloissa ja koulujen kirjailijavierailuilla. Lukukerhot käynnistyivät lukiolaisten ohjaamina koulun kerhoina ja jatkoa odotetaan syksylle. Keväällä alempien luokkien Huuhkajat-lukuhaaste osui täydellisesti kohderyhmälle – lukemista ja liikettä riitti huikeassa vauhdissa!\nKirjastoyhteistyön vahvistaminen on madaltanut koulujen kynnystä toimia yhdessä. Vuorovaikutusta lähikuntien kirjastoihin ja kouluihin lisätään jakamalla hyväksi koettuja käytänteitä eteenpäin. Lukukettu-lukudiplomi alakoululaisille uudistuu täysin syyslukukauden alkuun.\nSeuraa Joroisen hanketta @lukevakettu- Instagram-tilillä ja nappaa vinkit omaan käyttöösi!\nLukukoordinaattorina keväällä luokanopettaja Paula Tawast ja lukuagentteina Sari Lind, äidinkielen ja kirjallisuuden opettaja ja Mira Kokko, laaja-alainen erityisopettaja\nKunnat: Karkkila, Vihti, Lohja\nKarkkilan liikettä lukuniveliin -hankkeessa aktivoidaan kasvuyhteisöjä mm. esiopetuksen iltasatukirjahyllyjen avulla. Lapset valitsevat joka päivä itselleen sadun kotiin viemisiksi ja huoltajia kannustetaan lukemaan mukana tulleita kirjoja. Kirjat palautuvat seuraavana aamuna. Idea on saatu Iki-Tarun sivustolta. Iltasatukirjahylly | IKI-TARU | Tarinoilla lukijaksi (utu.fi)\nAlueen ammattikasvattajille järjestetään myös monenlaista koulutusta lukemisesta ja lukemaan innostamisesta. Yhteistyössä Lukuliikettä kuntiin -verkoston kanssa järjestetään syksyllä mm. moniosainen Ateljee-koulutus opettajille sekä pakopelikoulutusta lukuinnon näkökulmasta.\nKirjastojen, koulujen ja varhaiskasvatuksen vuoropuhelua on lisätty mm. erilaisten tapaamisten avulla. Yhteistyöryhmästä pyritään tekemään pysyvä toimintamalli, joka helpottaa myös nivelvaiheiden lukemaan opettamista ja -innostamista. Osalle kouluista on jo nimetty kirjastoyhteistyöstä vastaava opettaja, joka osallistuu myös työryhmän toimintaan.\nKarkkilan kirjasto järjestää yhteistyössä hankkeen kanssa 3.–6.-luokkalaisille syysloman aikana lukuloma-teemalla tekemistä. Kirjasto suljetaan aikuisilta ja isot alakoululaiset saavat vallata tilat yhdessä olemiseen ja lukemiseen. Lokakuussa kirjasto järjestää yhteistyössä koulujen kanssa muutakin ohjelmaa Lokakuu on lukukuu -teemalla.\nLisäksi hankkeen puitteissa on valmistunut luokissa opettajan johdolla pelattava lukuintopeli Operaatio Kohkala, joka on elokuussa lähtenyt 25 testiluokalle ympäri Suomen kokeiltavaksi. Palautteen perusteella peliä kehitetään ja se pyritään julkaisemaan ennen hankkeen päättymistä.\nLukuagentti Justiina Nielikäinen\nKemijärven hankkeen tavoitteena on innostaa oppilaita, erityisesti poikia lukemaan tuomalla esiin lukevien miesten roolimalleja. Hanke kohdistuu peruskouluikäisiin nuoriin. Kevään 2021 aikana hankkeen neljän hengen lukutiimi suunnitteli ja toteutti lukupaikan uuteen Kemijärven kolme koulua yhdistävään koulukeskukseen Hillatien kouluun. Lukuvuoden alkaessa valmistellaan lisää lukupisteitä. Lukemisen aloittaminen ja kirjojen parissa viihtyminen on helppoa, kun kirjat ovat hyvin saatavilla ja tilassa on mahdollisuus lukurauhaan. Viisi rullilla siirrettävää kirjakaappia tarjoavat lukemista ikätasoittain, ja ne ovat valmiina käyttöön, kun koulu alkaa. Tarkoituksena on ostaa uusia kirjoja, lukulaitteita ym. vielä tarpeen mukaan.\nLukemista ja lukuintoa pyritään lisäämään syksyn 2021 aikana erilaisilla lukuhaasteilla ja -tempauksilla. Neljän hengen lukutiimi vastaa näistä tehtävistä.\nLukuagentti Marjo Murto, äidinkielen ja kirjallisuuden lehtori\nKommuner: Uleåborg, Karleby, Kronoby, Larsmo, Jakobstad, Pedersöre, Nykarleby, Vörå, Korsholm, Vasa, Vasa övningsskola, Malax, Korsnäs, Närpes, Kristinestad, Björneborg, Åbo, Pargas, St Karins, Kimitoön, Sjundeå, Kotka\nEtt bestående nätverk skapas inom projektet ”På läsande fot” för kommunernas läsfrämjande arbete med representanter från småbarnspedagogik, grundläggande utbildning och bibliotek samt de centrala aktörer som på ett eller annat sätt har läsfrämjande verksamhet. Projektet strävar efter att på olika sätt höja läskunnigheten och intresset för läsning, samt stärka och utveckla samarbetet inom kommunerna och skolorna. Nätverket arbetar för jämlikhet och hållbarhet i den läsfrämjande verksamheten i kommuner och skolor.\nNätverket strävar också efter att höja barnlitteraturens status, och inom nätverket lägga grunden för en regelbundet återkommande barnlitteraturfestival.\nUnder våren 2021 har kommunernas och skolornas representanter deltagit i tre digitala nätverksträffar under vilka Erte, Läsrörelsen, De finlandssvenska läsambassadörerna och Läsväskan deltagit och bidragit med inspiration och konkreta verktyg för läsfrämjande verksamhet. De tre representanterna från varje kommun/skola har också träffats som grupp för att fundera på vilket innehåll och vilka strukturer som fungerar inom kommunen, samt vilka utmaningar som finns och hur man kan jobba för att den läsfrämjande verksamheten når så många barn och unga som möjligt, så jämlikt som möjligt. Läsagenten har också träffat kommungrupperna var för sig.\nDe finlandssvenska läsambassadörerna arrangerade under april månad Läskarnevalen, som var en lästävlingför åk 5 i nätverkets skolor. I Läskarnevalen deltog 46 klasser i ungefär tio olika kommuner. Eleverna läste massor och lärarna var glada över en så sporrande tävling med fina priser.\nUnder hösten 2021 arrangeras en gemensam digital läsfest – Jippii – Jag läser! Minä luen! – i samarbete med Österbottens Barnkulutrnätverk BARK och nätverksträffar och kommungruppsträffar fortsätter.\nNätverkets webbsida hittar du på https://palasandefot.fi/\nLäsagent Jenny Ingman\nLoviisan hankkeessa tavoitteena on tarjota opettajille malleja ja käytänteitä lukemisen edistämiseksi sekä painottaa opettajan merkitystä kielen kehityksessä – jokainen opettaja on myös kielenopettaja. Lukutaitoa kehitetään luomalla kaikkia kaupungin kouluja koskevia toimintamalleja, jotka antavat virikkeitä ja haastavat kaiken tasoisia lukijoita.\nOpettajille järjestettiin lisäkoulutus lukustrategioista osana kevään 2021 veso-päivää. Jatkokoulutus vuorovaikutuksellisista strategioista järjestetään syksyn veso-päivänä. Molemmissa koulutuspäivissä jaetaan opettajille kouluttajan Loviisalle tuottama opettajan opas.\nPerusopetukseen hankittiin lukupaketteja, eli kiertäviä kirjasarjoja yhteistyössä kirjaston kanssa. Kirjojen valinnassa konsultoitiin kirjaston lisäksi opettajia, sekä huomioitiin eritasoiset lukijat ja lukivaikeudet. Lukupakettikasseissa on mukana myös lukuhaaste sekä opettajille suunnattuja vinkkejä lukemaan innostamiseen. Lukupaketit lähtevät kiertämään kouluja syyskuussa.\nAlakoululaisia innostetaan lukusisältöjen pariin tekemällä lyhyitä kampanjavideoita. Videoissa loviisalaiset nuoret urheilijaidolit kertovat lukemisesta ja sen merkityksestä rennolla tavalla, Huuhkajien ja Palloliiton Lue & liiku kampanjan hengessä. Mukana on erilaisia lukijoita: niitä jotka lukevat paljon ja niitä, jotka lukivaikeuksista huolimatta ovat löytäneet lukusisältöjen pariin.\nYhteistyötä lukutaitotyössä nuorisopalveluiden, kirjaston ja kulttuuripalveluiden kanssa käynnistellään. Etsimme keinoja jakaa näiden kolmen toimialan resursseja ja osaamista, esimerkiksi Read Hour-kampanjan ja Peliviikon puitteissa.\nTeemme lukutaitotyötä näkyväksi muun muassa julkaisemalla juttusarjan yhteistyössä paikallismedioiden kanssa.\nLukuagentti Jaana Laaksonen\nPellolaiset perheet lukemaan – hankkeen tarkoituksena on aktivoida pellolaiset lukemaan. Varhaiskasvatuksen, perusopetuksen ja lukion oppilaiden käyttöön rakennetaan koulukirjasto, jonka avulla parannetaan aineiston saatavuutta ja innostetaan lapset ja nuoret lukuharrastuksen pariin. Keskeistä hankkeessa on tutustuttaa kuntalaiset myös kirjaston ja e-kirjaston käyttöön.\nLukuagentti Mia Kallioinen, Pello\nKunnat: Porvoo, Loviisa, Sipoo, Lohja, Lapinjärvi, Hanko, Kirkkonummi, Siuntio, Askola, Pornainen, Järvenpää, Tuusula, Mäntsälä, Vihti, Forssa, Nurmijärvi, Riihimäki, Jokioinen, Orimattila, Hämeenlinna, Raasepori, Tammela, Ypäjä, Humppila\nLukuliikettä kuntiin! -hankkeen tavoitteena on tukea verkostokuntiensa lukutaitotyötä, innostaa lapsia ja nuoria lukemisen pariin, verkostoitua, luoda pysyviä lukemisen rakenteita, kouluttaa ja jakaa tietoa toimivista käytänteistä. Verkostoon kuuluu 24 kuntaa Uudeltamaalta ja sen lähiympäristöstä.\nHankkeen aluksi kartoitettiin verkostokuntien lukutaitotyön tämänhetkistä tilaa ja laadittiin ammattilaisille tarjottavan koulutuksen suunnitelmat ja sisällöt. Hanke järjesti kevään aikana yhteensä neljä lukuwebinaaria, jotka osoittautuivat hyvin suosituiksi. Syksyn 2021 aikana hanke järjestää useita eri sisältöisiä lukutaitokoulutuksia.\nLukuliikettä kuntiin! -hanke on osallistunut valtakunnallisiin lukutaitotapahtumiin ja kannustaa verkostokuntiaan aktiivisesti lähtemään mukaan niihin. Valtakunnalliset tapahtumat lisäävät näkyvyyttä lukutaitotyölle ja innostavat lapsia ja nuoria kirjojen sekä tarinoiden pariin. Hanke järjestää syksyllä lasten ja nuorten lukutaitotapahtumaviikon, jolloin eri ikäryhmille tarjotaan monenlaisia lukemaan innostavia ja kannustavia tilaisuuksia, työpajoja ja vinkkauksia. Viikko toteutetaan virtuaalisesti, jotta laajan verkoston alueelta tavoitettaisiin nuoria lukijoita mahdollisimman kattavasti.\nLukuliikettä kuntiin! -hankkeen verkostokuntien yhteyshenkilöille on järjestetty ja tullaan järjestämään yhteisiä tapaamisia ja keskustelutilaisuuksia, joissa on mahdollisuus saada ja jakaa tietoa oman ja muiden kuntien lukutaitotyöstä, sen haasteista ja toimivista käytänteistä. Hanke tarjoaa verkostolleen kuukausittaiset virtuaaliset kahvipaussit, joiden tarkoituksena on lisätä vapaamuotoista lukupuhetta kuntien eri toimijoiden kesken.\nHankkeen toiminnasta, tapahtumista ja tilaisuuksista löytyy tietoa nettisivultamme www.lukuliiketta.fi. Meitä voi seurata myös Instagramissa ja Facebookissa (@lukuliikettakuntiin).\nLukuagentti Sanna Paljakka, kehittämiskoordinaattori\nKunnat: Rovaniemi, Enontekiö, Utsjoki, Inari, Muonio, Kittilä, Sodankylä, Savukoski, Pelkosenniemi, Salla, Kemijärvi, Kolari, Pello, Ylitornio, Tornio, Tervola, Keminmaa, Kemi, Simo, Ranua, Posio\nLukuitu-hankkeessa on tavoitteena alle kouluikäisten lasten lukuinnon lisääminen. Hankkeen toteuttaa Rovaniemen kaupunginkirjasto yhteistyössä varhaiskasvatuksen ja neuvoloiden kanssa. Lapin kirjastoista hanketta pilotoimassa ovat mukana myös Kemi, Simo ja Ylitornio.\nRovaniemen kirjastosta Lukuitu-hankkeessa työskentelee kaksi osa-aikaista lukuagenttia. Hankkeen alussa kartoitettiin kyselyllä päiväkotien ja neuvoloiden nykyistä yhteistyötä ja toiveita ja ideoita yhteistyölle kirjaston kanssa. Kyselyjen ja muualla Suomessa toteutettujen ideoiden pohjalta aletaan testata yhteistyömuotoja käytännössä pilottipäiväkotien ja -neuvoloiden kanssa. Keväällä toteutettiin myös hankkeen puitteissa Lukumaskottivaalit, jossa valittiin lukumaskotiksi hankkeen ja koko Lapin lastenkirjastotyön käyttöön kolmesta hyvästä ehdokkaasta Hiihku-pöllö. Osana Lukuitu-hanketta on hankittu myös e-oheislukemisto Lapin koulujen käyttöön.\nHuhuu! – Lapin lastenkirja- ja sanataidefestivaali toteutetaan 11.-16.10.2021.\nLukuagentit Anna-Maija Takala, kirjastovirkailija ja Sanna Haakana, erikoiskirjastonhoitaja\nKunnat: Seinäjoki, Kurikka, Alavus, Isojoki, Kauhajoki, Teuva, Isokyrö, Lapua, Kuortane, Alajärvi, Vimpeli, Soini, Ilmajoki, Lappajärvi, Ähtäri\nSeinäjoen Lukeva kunta -hanke on 15 eteläpohjalaisen kunnan yhteinen hanke, joka edistää lasten ja nuorten lukutaitoa ja lukuinnostusta. Tärkeimpiä asioita ovat verkostoituminen, koulutusten järjestäminen ammattilaisille sekä materiaalin ja lukutaitotapahtumien tuottaminen.\nKevään 2021 aikana suunniteltiin ja tuotettiin satu- ja novellijulkaisu Lukemisen löytöretki lakeudelle yhdessä eteläpohjalaislähtöisten kirjailijoiden kanssa, ja se ilmestyy alkusyksystä. Lisäksi hankkeessa on tuotettu videohaastatteluja Lukemisen jäljillä -sarjaan, ja kurikkalaisten nuorten kanssa on tehty lukemista pohtiva video. Ajatuksena on ollut, että paikalliset toimijat ja omien paikkakuntien maisemiin sijoittuvat tarinat kannustaisivat lukemisen pariin.\nLukuagentille tärkeä apu on ollut hankekoordinaattori sekä oman kaupungin ja maakunnan väestä koottu ohjausryhmä.\nSeuraa hanketta Facebook-sivulla Lukeva kunta -verkosto, Etelä-Pohjanmaa ja tutustu hankkeen esittelyvideoon (https://youtu.be/CW6BVTQLvbg) sekä Kurikan nuorten ajatuksiin lukemisen hyödystä (https://youtu.be/exYMhQUKIJY)\nLukuagentti Anu Koskela, Seinäjoen yhteiskoulun äidinkielen ja kirjallisuuden lehtori\nKunnat: Turku, Eura, Harjavalta, Huittinen, Jämijärvi, Kankaanpää, Ulvila, Kaarina, Laitila, Lieto, Masku, Mynämäki, Nousiainen, Paimio, Raisio, Rusko, Sauvo, Taivassalo, Kemiönsaari, Aura\nSanojen sinfoniaa Lounais-Suomessa -hankkeeseen kuuluu 20 kuntaa. Hankkeessa toteutetaan monenlaista lukemista lisäävään toimintaa paikallisissa kirjastoissa ja esimerkiksi keväällä toteutettiin kaksi lukutaitowebinaaria.\nHuittisissa hanke oli mukana toteuttamassa vanhuksille suunnattua kirjaston kotipalvelua, jossa tehdään yhteistyötä kotipalvelun kanssa. Kirjasto toimittaa aineistopaketteja kotipalveluun, joka taas toimittaa paketit vanhuksille. Sisältö on vanhusten toiveiden mukainen.\nJämijärvellä vinkattiin kirjavinkkaripankin avulla uutuuskirjoja 5.-9.-luokkalaisille. Kunnassa on vain yksi kirjastolainen, jonka vuoksi kirjavinkkari tilattiin Lounais-Suomen alueen kirjavinkkaripankista.\nMaskussa on meneillään kirjavinkkaushaaste somessa: Kunnan eri sektorit haastavat toisiaan esittelemään kirjoja haluamastaan aihepiiristä. Kirjasto heitti haasteen ilmoille ja mukana on ollut tähän mennessä mm. vapaapalokunta, paikallisia yrityksiä ja kunnanvirasto. Aihepiireinä on ollut mm. hyvinvointi ja harrastaminen. Haasteen pohjalta kirjastoon on laitettu esille myös kirjanäyttely, josta voi käydä lainaamassa haasteessa mainittuja kirjoja.\nSanojen sinfoniaa tekee yhteistyötä myös sanataideyhdistysten ja koulun kanssa. Syksyllä alkaa kokeiluna kuntarajat ylittävä sanataidekerho, joka toteutetaan hybridimallina alueen kirjastoissa. Kerhoja tulee kaksi: ala- ja yläkouluikäisille omansa. Kerhon vetäjäksi saimme Kirjan talon sanataiteilijan.\nSanojen sinfoniaa -hankkeessa tehdään myös tutkimusta, joka auttaa kehittämään hyviä toimintamalleja ja levittämään niitä.\nLukuagentti Suvi Sario, Turku\nLue ja liiku Huuhkajat lentoon -kampanja yhdistää lukemisen ja liikkumisen riemun Huuhkajien historialliseen EM-lopputurnauspaikkaan! Suomen Palloliiton luoman Lue ja liiku Huuhkajat lentoon -kampanjan tavoitteena on tukea, kannustaa ja innostaa lapsia…\nOpetushallitus avaa haettavaksi 300 000 euroa nuorten ja aikuisten lukutaitoa edistäviin hankkeisiin.


Jos olet kyllästynyt etsimään inter netistä hankkeita, joissa voit katsella elokuvia suku puolen juoni on-line, eli Treffit varatuille seksi vantaa suku puoli video, niin olet löytänyt missä sitä tarvitaan. Team tämän web-hanke on laatinut sen erityisesti faneille elokuvien eri suuntautumiseen seksuaalinen juoni. Työntekijämme huolella valittu tämä epätavallinen materiaali Treffit varatuille seksi vantaa, joka on mahdollista harkita älypuhelimiin, tabletit, puhelimet tai pc. Varmista, että työn tekijät tämän sivuston on jotain hämmästyttää sinua. Älä epäröi ja kokea sanoin kuvaamattoman orgasmin.


Viime perjantaina kaipaus metsän siimekseen oli suuri. Ja odotinkin Helatorstaita kuin kuuta nousevaa. Ja kun päiväkin nousi idästä niin kauniina ei ollut enää muuta vaihtoehtoa kuin suunnata kompassit retki asentoon ja tossua toisen eteen. 4-vuotias sai päättää minne suuntaamme metsään vai purolle ja vastaus oli puro. Metsä puro tai joki. Miten sen nyt ottaa. Mutta kuitenkin yksi ehdottomia sielunmaisemiani. Mikäs sen rauhoittavampaa kuin soliseva virta keskellä metsää? No ei paljon mikään.\nSiitä oli niin pitkä aika kun viimeksi olin päässyt käymään edes tällaisella pienellä retkellä. Aivan liian pitkä aika. Arki oli ollut aivan liian kiireistä viimeisen kuukauden ajan. Se miten sielu lepäsi puron solistessa ja lintujen laulaessa. Se oli jotain niin oikeaa. Jotain mitä saan tehdä ilmaiseksi ja niin ettei kukaan rajoita sitä mitenkään. Täysin vapaana ja iloisena siitä istuskelin kaatuneella puun rungolla syöden eväitä ja katselin kun minun oma päivänsäde heitteli kiviä puroon täysin omissa maailmoissaan. Hän selvästi nautti myös olostaan. Tajusin että me olimme molemmat kaivanneet tätä.\nPaluu matkalla sain todistaa taas yhden ihminen vastaan luonto episodin. Moottorisahalla kaadetun puun rungosta oli alkanut kasvamaan uusi puu tai oksa. Puu ei ollut antanut periksi. Vaikka se oli kaadettu. Vielä se yritti jatkaa elämää. Annoin tälle kuvalle nimeksi "Vaikka väkisin".


16 mm filmille kuvattu teos tutkii ajatuksen ja hetken pituutta. Liikkeeseen ja pysähdykseen sekä rytmiin ja toistoon rakentuva kerronta luo samanaikaista läheisyyttä ja etäisyyttä. Katsomme hahmoa kaupunkimaisemassa, mutta pian asetelma nyrjähtää. Katse hylkää ja hahmottelee kuvan uudelleen. Havainto tarraa etäisyyksiin niin hahmon ja maiseman kuin katsojan ja teoksen välillä. Installaatioversio saatavilla.\nhavaitseminen, katse, kaupunkitila, toisto\nPäivi Kettunen (Kuvaaja), Sini Pelkki (Leikkaaja), Sini Pelkki (Ohjaaja), Sini Pelkki (Tekijä), Ina Markkula (Assistentti), Karri Takala (Grippi), Mika Ailasmäki (Kamera-assistentti), Sini Pelkki (Käsikirjoitus), Miia Pelkki-Jahan (Näyttelijä), AVEK - The Promotion Centre for Audiovisual Culture (Rahoittaja), Antti Peltoranta (Värimäärittely), Anne Tolkkinen (Äänisuunnittelu)


Kansanedustaja Sami Savio (ps.) ihmettelee Suomen aktiivisuutta turvapaikanhakijoiden sisäisten siirtojen toteuttamisessa | DEBAATTIMEDIA\nKansanedustaja Sami Savio (ps.) ihmettelee Suomen aktiivisuutta turvapaikanhakijoiden sisäisten siirtojen toteuttamisessa\nPerussuomalaisten kansanedustaja Sami Savio on jättänyt eduskunnassa 16.9. kirjallisen kysymyksen Suomen suhteettoman suuresta osuudesta turvapaikanhakijoiden sisäisissä siirroissa EU-alueella. Maahanmuuttoviraston tilastojen mukaan Suomeen on 14.9. mennessä siirretty yhteensä 679 turvapaikanhakijaa EU:n sisäisinä siirtoina, kun koko EU-alueella määrä on 4878.\nSavio kysyy sisäministeriltä, miksi Suomi on jatkanut turvapaikanhakijoiden sisäisiä siirtoja EU-alueella tilanteessa, jossa muiden sopimusmaiden osallistuminen siirtoihin on jäänyt erittäin vähäiseksi ja Suomen osuus siirroista on noussut suhteettoman suureksi. Lisäksi Savio tiedustelee, aikooko hallitus keskeyttää turvapaikanhakijoiden sisäiset siirrot EU-alueella ainakin siihen saakka, että muiden maiden suhteellinen osuus sisäisistä siirroista nousee vähintään Suomen tasolle.\nSisäministerin vastattavaksi tarkoitetussa kysymyksessä Savio viittaa muun muassa Petteri Orpon viime vuonna sisäministerinä antamaan lausuntoon, jonka mukaan “Suomi keskeyttää sisäiset siirrot jos muut maat eivät osallistu” (YLE Uutiset 9.11.2015). Myös pääministeri Juha Sipilä on todennut julkisesti sisäisten siirtojen mekanismin epäonnistuneen.\n– Näistä lausunnoista huolimatta Suomi on jatkanut sisäisiä siirtoja huomattavasti muita maita aktiivisemmin. Esimerkiksi ajanjaksolla 25.8.-14.9.2016 koko EU-alueella toteutettiin 481 sisäistä siirtoa, joista Suomeen kohdistui peräti 162. Ainoastaan Ranska on vastaanottanut turvapaikanhakijoita Suomea enemmän sisäisten siirtojen mekanismin kautta, Savio ihmettelee.\nLäheskään kaikki jäsenmaat eivät osallistu vapaaehtoiseen turvapaikanhakijoiden taakanjakoon. EU:n sisäisten siirtojen on kritisoitu kasvattavan huomattavasti turvapaikanhakijoiden kokonaismäärää, koska menettely parantaa hakijoiden mahdollisuuksia hakeutua korkeaa sosiaaliturvaa tarjoaviin maihin, joiden turvapaikkasäädökset ovat kaiken lisäksi usein muita maita löyhempiä.\n– Taakanjakomenettelyn on myös katsottu heikentävän Schengen-alueen reunavaltioiden motiivia toteuttaa tarkkaa ulkorajavalvontaa, toteaa Savio.\n« Eduskunnan puhemies Maria Lohela: Vahva demokratia luo vakautta ja turvallisuutta\nKeskustan Kauko Juhantalo: Terrafamen sulku olisi oma Brexit »


Kokoomus haluaa jäädyttää turvapaikkahakemusten käsittelyn poikkeusoloissa Sisäministeri Ohisalo: valmiuslain päivitys on kesken - MTVuutiset.fi\nKokoomuksen Petteri Orpo: Turvapaikkahakemuksia voitava rajoittaa poikkeusoloissa.\nJulkaistu 02.07.2020 19:04 (Päivitetty 02.07.2020 19:13 )\nRuotsissa pohditaan tavoitetasoa pakolaismäärälle. Suomessa vastaava keskustelu ei ole ajankohtainen ja sisäministeri Maria Ohisalon mukaan Suomen valmiudet ovat jo nyt aivan eri tasolla kuin pakolaiskriisin aikana vuonna 2015.\nRuotsin pääministeripuolue sosiaalidemokraatit valmistelee, yhdessä Ruotsin oikeistopuolueiden kanssa lakiesitystä, jossa ollaan rajoittamassa turvapaikanhakijoiden määrää. Ruotsin SDP:n tavoitetaso olisi 2-3 prosenttia koko EU:n kulloisistakin vastaanottomääristä.\nKansainvälisten sopimusten mukaan kaikki turvapaikkahakemukset on käsiteltävä, eli tavoitetasoon pyrittäisiin lähinnä heikentämällä Ruotsin vetovoimaa. Suomessa vastaavanlainen keskustelu ei ole ajankohtainen.\n– Lähinnä ne hakemukset, jotka tässä on tehty on tullut uusintahakemuksina tämän kevään aikana. Määrät ovat todella meillä laskussa siinä missä Ruotsissa pelkästään kiintiöpakolaisjärjestelmä on muistaakseni, viidessätuhannessa kun meillä se on 850 tämä kiintiö, sanoo sisäministeri Maria Ohisalo (vihr) MTV Uutisten haastattelussa.\nKokoomus: Valmiuslaissa huomioitava pakolaiskriisi\nVuoden 2015 pakolaiskriisin aikana Ruotsiin saapui lähes 200 000 turvapaikanhakijaa kun Suomeen tuli 35 000. Kokoomuksen puheenjohtaja Petteri Orpo toimi silloin sisäministerinä ja hän haluaa, että valmiuslaki päivitetään niin että turvapaikkahakemusten käsittely voitaisiin poikkeusoloissa jäädyttää.\n– Nyt kun valmiuslaki toivottavasti koronan jälkeen avataan, niin kuin puolueilla on ollut puhetta. Niin siinä yhteydessä pitäisi säätää mahdollisuus kansallisen turvallisuuden ollessa uhattuna rajoittaa turvapaikanhakua rajoilla. Tällaista työvälinettä 2015 ei ollut käytössä, toteaa Orpo\nKatso myös video Petteri Orpon haastattelusta.\nOhisalo painottaa, että hallitus itse asiassa aloitti valmiuslain päivittämisen jo viime syksynä. Hänen mukaansa valmiudet ovat jo nyt paljon paremmat kuin 2015.\n– Me ollaan tehty paljon kehittämistyötä päivitetty monia varautumissuunnitelmia. Tehty harjoitustoimintaa ja jatkuvasti tehdään muun muassa sisäministerin hallinnon alalla, eli valmiudet on paremmin kuin aikaisemmin, sanoo Ohisalo.\nEli teidän näkemyksenne mukaan ei tarvita muutosta valmiuslakiin tämän asian tiimoilta?\n– En ota tässä kohtaa siihen kantaa koska valmistelu on kuten sanoin oikeusministeriössä ja siellä päätetään miltä osin sitä lakia pitää päivittää, sisäministeri on työssä mukaan siltä osin, kun tarvitaan, Ohisalo jatkaa.\nOrpon mukaan yhteinen eurooppalainen maahanmuuttopolitiikka olisi ensisijainen tavoite. EU:n yhteinen linja on kuitenkin kesken ja komission valmistelee vasta esitystä.\nSuomessa perussuomalaiset haluaa kokonaan lakkauttaa humanitaarisen maahanmuuton. Muut puolueet pitävät kiinni ihmisoikeuksista ja kansainvälisistä sopimuksista.\nTurvapaikanhakijat Valmiuslaki Kokoomus Maria Ohisalo Petteri Orpo Ruotsi Kotimaa


Taas murto Lappeenrannan raviradalla — Oven lasi rikottiin kivellä, kaksi miestä poistui paikalta - Etelä-Saimaa\nTaas murto Lappeenrannan raviradalla ...\nJulkaistu 19.6.2019 11:45\nKaakkois-Suomen poliisilaitos toivoo vihjeitä tapauksesta.\nPoliisin mukaan murto tapahtui tiistain ja keskiviikon välisenä yönä.\nLappeenrannan raviradalle murtauduttiin tiistain ja keskiviikon välisenä yönä.\nKaakkois-Suomen poliisilaitokselta kerrotaan, että sisään oli menty rikkomalla oven lasi kivellä.\nMurtovarkaiden haaviin oli tiettävästi jäänyt alkoholijuomia, mutta poliisin mukaan varastettu omaisuus tarkentuu myöhemmin.\nKahden miehen on nähty poistuvan paikalta. Murto tapahtui puoli tuntia puolen yön jälkeen keskiviikkona.\nPoliisi toivoo vihjeitä puhelinnumeroon 0295 414 559.\nLappeenrannan raviradalle on murtauduttu aiemminkin, viimeksi maaliskuussa.


Tämä artikkeli näyttää kuinka työskennellä cPanel-nimipalvelimien kanssa, kuinka muokata tai muuttaa niitä ja vahvistaa muutokset läpi ja miten vähentää seisokkien mahdollisuutta.\nNimipalvelin auttaa löytämään isäntäpalvelimen sijainnin sekä DNS-vyöhykerekisterit. Se on yleensä verkkotunnuksen nimijärjestelmien (DNS) osa, joka vastaa verkkotunnusten nimiä IP-osoitteisiin.\nJokainen verkkotunnus vaatii vähintään kaksi nimipalvelinta, ensisijaisen ja toissijaisen. On kuitenkin tapauksia, joissa saatat tarvita enemmän, pääasiassa lisätäksesi redundanssia tai olla riippuvainen palveluistasi.\n1 Tietueiden määrittäminen cPanel-nimipalvelimelle\n2 Tietueiden hallinta\n3 Tietueen muokkaaminen\n4 Nimipalvelimien vaihtaminen\n5 Kuinka muuttaa nimipalvelimia Namecheapissa ja Interserverissä\n6 Nimipalvelimen vaihtaminen Namecheapissa\n7 Odota muutama tunti DNS-leviämistä.\n7.1 Nimipalvelimien tarkistaminen\n7.2 Automaattisten online-työkalujen käyttäminen\n8 Isäntätilin hallintapaneelin käyttäminen\n10 Katso nämä 3 suosituinta cPanel-hosting-palvelua:\n10.1 Aiheeseen liittyvät ohjeartikkelit\nTietueiden määrittäminen cPanel-nimipalvelimelle\nVoit käyttää verkkotunnuksen cPanel Zone -editoria määrittääksesi laajan tietueiden määrän, johon nimipalvelin luottaa. Tämän avulla voit lisätä ja muokata tietueita, kuten palvelimia, IP-osoitteita ja muuta.\nSen jälkeen kun nimipalvelimet on vaihdettu joko rekisteröijästä tai isäntästä toiseen, isännöintipalveluntarjoaja kirjoittaa DNS-tietueet yleensä..\nVoit kuitenkin käyttää verkkotunnusta Vyöhykeeditori luoda tai muokata joitain merkintöjä, kuten postipalvelimia, aliverkkotunnuksia, FTP: tä jne.\nKirjaudu ohjauspaneeliin osoitteella http://yourdomainname.com/cpanel tai http://yourdomainname.com:2082\nKirjoita verkkotunnuksesi cPanel-käyttäjänimi ja salasana\nNavigoida johonkin verkkotunnukset ja avaa Vyöhykeeditori.\nJos sinulla on useita verkkotunnuksia, valitse määritettävä verkkotunnus ja napsauta lisättävää tietuetta.\nYllä oleva vyöhykeeditori antaa sinun lisätä vain A-, CNAME- tai MX-tietueita. Napsauttamalla kuitenkin hoitaa antaa mahdollisuuden lisätä lisää tietueita. Jos napsautat Lisää Ennätys, sinua pyydetään antamaan aliverkkotunnuksen nimi ja IP-osoite, koska verkkotunnus on jo olemassa.\nhoitaa -vaihtoehdon avulla voit muuttaa merkintöjä, kuten verkkotunnuksia ja IP-osoitteita\nValitse määritettävä verkkotunnus ja napsauta Hallitse (se antaa mahdollisuuden lisätä muita tietueita tai muokata olemassa olevia).\nLisää tietue napsauttamalla + Lisää tietue.\nValitse tietue, jonka haluat lisätä, ja jatka.\nValitse ja lisää muita tietueita avattavan luettelon avulla.\nNapsauta Muokkaa kenttää, jota haluat muuttaa, ja lisää asetukset. Esimerkiksi muokataksesi MX-tietueita postipalvelimelle;\nNapsauta Lisää MX-tietue\nKirjoita postipalvelimesi nimi, kuten mail.yourdomainname.com\nKirjoita postipalvelimen IP-osoite\nSuurin osa verkkotunnuksen rekisteröijistä, jotka tarjoavat myös isännöintiä, käyttää oletusarvoisesti nimipalvelintaan kaikissa rekisteröimissään verkkotunnuksissa. Verkkotunnuksen omistaja voi kuitenkin osoittaa sen toiselle isäntäpalvelimelle, joka on kaukana rekisteröijästä.\nTämä vaatii rekisteripalvelimen nimipalvelimien vaihtamisen vastaamaan isännöintipalveluntarjoajan nimipalvelimia. Nimipalvelimen muutosten voimaantulo voi viedä jopa 48 tuntia. Tämä viive, joka tunnetaan myös nimellä DNS-eteneminen, vie kuitenkin keskimäärin 4 – 8 tuntia.\nSuurin osa yrityksistä haluaa ostaa verkkotunnuksia luotettavilta tai halvoilta rekisteröijiltä ja käyttää sitten eri palveluntarjoajaa isännöintiin. Tämän avulla he voivat valita isäntäympäristön, joka täyttää organisaation vaatimukset. Yleensä palveluntarjoaja antaa sinulle tiedot nimipalvelimistaan.\nTyypillisillä nimipalvelimilla on nimet seuraavissa muodoissa.\ndns1.registrar-name.com tai dns1.host-name.com\ndns2.registrar-name.com tai dns2.host-name.com\nns1.registrar-name.com tai ns1.hosthostname.com\nns2.registrar-name.com tai ns2.hosthostname.com\nOletuksena rekisterinpitäjä osoittaa verkkotunnuksen nimipalvelimiinsa. Jos isännöit verkkotunnustasi pois rekisterinpitäjästä tai siirryt toiseen isäntään, sinun on vaihdettava nimipalvelimet verkkotunnuksen rekisteröijän kojetaulussa.\nTodellinen muutosprosessi voi vaihdella hiukan rekisteröijän verkkosivustosta riippuen.\nPerusteet pysyvät kuitenkin samoina ja sisältävät yleensä;\nKirjaudu sisään tilillesi rekisterinpitäjän verkkosivustolla\nMääritettävän verkkotunnuksen valitseminen\nNimipalvelimien asetusalueen avaaminen (tällä on rekisterinpitäjän nimipalvelimet)\nEtsi ja avaa mukautettu vaihtoehto tai vastaava nimi rekisterinpitäjästä riippuen.\nKorvaa olemassa olevat nimipalvelimet uusilla ja tallenna asetukset.\nKun olet vaihtanut verkkotunnuksesi nimipalvelimet, uudet asetukset eivät ole aktiivisia heti. Uusien asetusten levittäminen Internetissä kestää useita tunteja. Osa tämän leviämisajanjakson aikana verkkotunnus ja siten verkkosivustosi ovat poissa käytöstä. Sellaisena paras aika muuttaa on viikonloppuna, yöllä tai muulla vähäliikenteisellä jaksolla.\nKuinka muuttaa nimipalvelimia Namecheapissa ja Interserverissä\nKuten aiemmin mainittiin, todelliset vaiheet vaihtelevat palveluntarjoajan mukaan, ja alla on erityinen menettelytapa, kun verkkotunnuksesi on rekisteröinyt Namecheap ja Interserver.\nNimipalvelimen vaihtaminen Namecheapissa\nKirjaudu sisään Namecheap-tiliisi\nKlikkaus hoitaa määritettävän verkkotunnuksen varrella. Se avaa Verkkotunnuksen tiedot -sivun.\nSiirry Nimipalvelimet-osioon ja napsauta avattavaa luetteloa.\nvalita Muokattu DNS alkaen Namecheap-verkkopalvelun DNS pudotusvalikosta\nKirjoita nimipalvelin 1 ja nimipalvelin 2 annettuihin kenttiin\nNapsauta ADD NAMESERVER, jos sinulla on enemmän kuin kaksi\nTallenna napsauttamalla valintamerkkiä.\nValmis, anna uusille nimipalvelimille muutama tunti tullaksesi voimaan.\nNimipalvelimien vaihtaminen Interserverissä\nKirjaudu tiliisi ja siirry verkkotunnukset-osioon. Leijua yllä verkkotunnukset antaa sinulle Näytä verkkotunnukset ja DNS-hallinta, klikkaus Näytä verkkotunnukset.\nValitse verkkotunnus ja napsauta Näytä verkkotunnuksen rekisteröinti\nTarkastele, rekisteröi tai muuta nimipalvelimia\nNapsauta oikeanpuoleisessa sarakkeessa alaosassa olevia nimipalvelimia. Se avaa ikkunan, jolla on mahdollisuus muuttaa tai palvelimen nimipalvelinta\nKorvaa nimipalvelimet uusilla ja napsauta Päivitä nimipalvelin.\nOdota muutama tunti DNS-leviämistä.\nNimipalvelimien väärät määritykset estävät verkkosivustosi tai sähköpostipalvelusi käytöstä. Paras käytäntö on tarkistaa ja vahvistaa, että verkkotunnuksesi toimii edelleen nimipalvelimien vaihtamisen jälkeen. Sinun on kuitenkin odotettava, kunnes 48 tunnin etenemisaika on ohi, jotta muutokset saadaan päätökseen.\nAutomaattisten online-työkalujen käyttäminen\nVahvistaaksesi, että käytät oikeaa kokoonpanoa, käyttämällä yhtä monista verkkotyökaluista, joiden avulla voit nähdä verkkotunnuksesi nimipalvelimet, onko sillä oikeita verkkotunnustietueita, jos verkkotunnuksesi osoittaa oikealle IP: lle, ja laaja valikoima parametrien lukumäärä. Suurin osa näistä on helppokäyttöisiä, ilmaisia työkaluja, joiden suorittaminen vie vähemmän kuin viisi minuuttia ja tuottaa kokonaisvaltaisia tuloksia.\nTyypillisiä työkaluja ovat Pingdom dnscheck, WHOIS-hakutyökalut ja muut.\nJotkin työkalut -haku sisältää myös lisätietoja, kuten IP-osoitteet ja muut DNS-tietueet.\nIsäntätilin hallintapaneelin käyttäminen\nVoit myös vahvistaa nimipalvelimen asetukset rekisteröijän verkkosivustolla.\nKirjaudu sisään rekisterinpitäjän verkkosivustolle, siirry verkkotunnuksiin ja valitse verkko, jonka haluat vahvistaa.\nEtsi nimipalvelin-osa ja tarkista, käyttääkö se oikeita nimiä.\nJos ei, muuta asetuksia vastaamaan oikeita nimipalvelimia. Jos et voi muuttaa, pyydä rekisterinpitäjää osoittamaan verkkotunnus isäntällesi.\nJokainen verkkotunnus liitetään yleensä ainakin kahteen erilaiseen nimipalvelimeen, joita isännöintipalveluntarjoaja ylläpitää. Tämä parantaa redundanssia varmistamalla, että jos yksi nimipalvelin menee alas, toinen ottaa haltuunsa, estäen siten verkkotunnuksen ja siihen liittyvien palveluiden laskemisen.\nCPanel-isännöinnissä voit käyttää sisäänrakennettua vyöhykeeditoria lisätäksesi ja hallitsemaan tietueita tarpeidesi mukaan.\nKun rekisterinpitäjä isännöi verkkotunnustasi, hän käyttää oletus-nimipalvelimia. Jos kuitenkin isännöit verkkotunnustasi toisen palveluntarjoajan kanssa tai haluat siirtyä isäntästä toiseen, sinun on vaihdettava nimipalvelimet rekisteröijän kojetaulussa. Tämä varmistaa, että verkkotunnuksesi ohjataan palveluntarjoajan nimipalvelimiin ja ympäristöön.\nKatso nämä 3 suosituinta cPanel-hosting-palvelua:\nKuinka asentaa OsCommerce cPanel-hosting-tilillesi\nKuinka ottaa gzip-pakkaus käyttöön cPanelissa\nKuinka päivittää WordPress-laajennus manuaalisesti cPanelilla\nKuinka muuttaa oletushakemistosivua .htaccess -sovelluksessa cPanelista\n« WhoGoHost Limited arvustused ja ekspertarvamus » Sagenext Infotech LLC მომხმარებელთა მიმოხილვები\nKuinka työskennellä arkistojen kanssa SSH: ssa\nKuinka käyttää cPanel-hosting-ohjauspaneelin “Käyttäjähallintaa”\nKuinka asentaa WordPress manuaalisesti käyttämättä mitään sisäänrakennettua cPanel-työkalua\nKuinka muuttaa verkkosivuston URL-osoitetta käyttämättä wp-admin-paneelia


Satumainen Salut Salon - Perniönseudun Lehti\nSatumainen Salut Salon\nSaksankielen kurssitoverini, klassiseen musiikkiin perehtynyt leidi lähetti minulle taannoin erään uskomattoman musiikkiesityksen verkko-osoitteen. Linkistä ilmeni, että yhteys oli kiertänyt Helsingin musiikkitalon kautta. Lähetin sinne ystävällisen kysymyksen, että tietävätkö he tästä jotain ja että onko esitys kenties tulossa heille.\nNo, moneen päivään ei kuulunut mitään. Lähetin saman postin uudestaan, mutta nyt panin kopion myös talon toimitusjohtajalle. Eipä kestänyt paria tuntiakaan, kun tuli asiallinen vastaus. Tietävät, mutta eivät ole tällä haavaa hankkimassa heitä Suomeen.\nRyhmässä esiintyi neljä naista, kaksi viulistia, sellisti ja pianisti. Videonpätkästä ei saanut selville nimiä eikä esityspaikkaa. Soitettu musiikki oli tuttua. Esityksessä pelleiltiin virtuoosimaisesti. Jotta osaa leikkiä näin taitavasti soittimilla, täytyy oikeasti osata soittaa.\nEi muuta kuin vakoilemaan, ja löytyihän sitä tietoa. Kyseessä on hampurilainen klassisen musiikin ammattilaisista koostuva ryhmä Salut Salon. Heidän iskulauseensa kuuluu ”klassisch verführt”, minkä voisi kääntää klassista kevytmielisesti tai klassista viekoitellen. He kertovat, että tarkoitus on houkutella ihmisiä kokemaan klassista musiikkia ja saada heidät näin innostumaan.\nRyhmässä soittaa neljä viehättävää hampurilaista naista; Angelika Bachmann (v), Iris Siegfried (v, voc), Sonja Lena Schmid (vc) ja Anne-Monika von Twardowski (p). He ovat hullaannuttaneet saksalaisia. Konsertit ovat loppuunmyytyjä. Ryhmä on kiertänyt maailmaa niin idässä kuin lännessäkin, ja heidän musiikkinsa uppoaa kaikkialla. Salut Salon tukee myös lasten soittoharrastusta hankkimalla soittimia, kustantamalla opetusta ja järjestämällä esiintymisiä.\nTaustatiedot ja netistä löytyvät musiikinpätkät vakuuttivat niin, että päätin hankkiutua Hampuriin, mikä nykyään ei ole oikeastaan sen kummempaa kuin tupsahtaa Turkkuse. Ja onhan Hampurissa paljon mielenkiintoista, muutakin kuin Irwinin laulussaan mainostamat. Sainpa netistä vielä liputkin oivallisilta paikoilta.\nOli mukava seurata saksalaista yleisöä ennen konsertin alkua. Monilla näytti olevat tietoa tyylistä. Keskusteltiin ja arvailtiin. Jotkut, jotka olivat selvästikin nähneet Salut Salonin ennen, esiintyivät besserwissereinä. Kohistiin ja kuhistiin.\nEsirippu nousi, ja naiset olivat sen takana asemissa. He kajauttivat rajusti Musorgskia, sitten kuolemantanssia, perään espanjalaista ja pian Piazzollan tangoa. Kaikki kappaleet olivat Salut Salonin omia sovituksia. Soittoon liittyi yllättäviä improvisointeja, soitinten vaihtoa ja keskinäistä kilpailua. Vinguttipa ryhmän perustaja Angelika Bachmann pätkän sahallakin.\nKonsertin molemmat osiot päättyivät kevyehköön potpuriin. Toisen osan finaali sai odotetusti yleisön villiytymään. Leidit suostuivat soittamaan päälle vielä kaksi pitkähköä ylimääräistä.\nKappaleiden välissä tuli muutamia letkautuksia. Vaikka tässä saksaa luuleekin osaavansa, monet viuhahtivat ohi. Täytyi vaan naurahtaa muiden tahdissa.\nNaiset esiintyivät tyylikkäissä tummissa hameissaan uskomattoman viekoittelevasti. Etenkin sellisti Sonja Lena Schmidin olemus, asento ja soittimen käsittely sai minun lisäkseni varmaan monen muunkin eturiveissä istuvan miehen vääntelehtimään.\nLuulenpa, että tämä Salut Salon saadaan piakkoin Suomeenkin viekoittelemaan.


Jukka Rautakorpi: 1120 euron sakot koronakohusta\nJUURI NYTKuinka paljon olet valmis maksamaan bensasta? Suomalaisten kipuraja kulkee 2,4 eurossaJUURI NYTAnton Lundell rankaisi kahdesti – Panthersilta uskomaton nousuNäin suomalaiset katsovat pornoa – kolmanneksi yleisin hakusana yllätti seksologin\nJukka Rautakorpi maksoi kevään kohupäätöksestään 1 120 euroa.\nValmentajana pitkän uran tehnyt Jukka Rautakorpi on nykyään Tapparan urheilujohtaja. Jaakko Stenroos/AOP\n21.10.2021 klo 12:54\nKoronarajoitusten keskellä keväällä 2021 jääkiekossa kuohutti tapaus, jossa Tapparan nuoria jääkiekkoilijoita oli harjoitellut koronakaranteeneista ja -eristyksistä huolimatta.\nTapauksesta otti vastuun Tapparan urheilutoimenjohtaja Jukka Rautakorpi, joka sai tapauksesta sakot terveydensuojelurikkomuksesta.\nIltalehden hankkimasta rangaistusmääräyksestä selviää nyt, että Rautakorpi sai tapauksesta 20 päiväsakkoa ja Rautakorven tuloilla yhden päiväsakon määräksi tuli 54 euroa. Kun päälle pantiin vielä 40 euron rikosuhrimaksu, tuli Rautakorvelle maksettavaa yhteensä 1 120 euroa.\nRangaistusmääräyksestä selviää myös Rautakorven poliisille antama selvitys tapahtumista.\nRautakorpi oli esitutkinnassa kertonut kuulleensa kahden jääkiekkoilijan positiivisesta koronavirustestituloksesta 16. tai 17. päivänä maaliskuuta. Rautakorpi oli tuolloin saanut tietää, että kaksi pelaajaa oli määrätty eristykseen ja neljä karanteeniin.\nPelaajille varattiin seuraavalle viikolle Hakametsä 3 -harjoitushallista kolmen tunnin vuoro – kaksi pelaajaa oli hallissa vuorollaan tunnin ajan. Ensin karanteenissa olleet ja viimeisellä tunnilla eristyksessä olleet.\nRautakorven mukaan ohjeet harjoitteluun lähetettiin Whatsappissa. Urheilupomon mukaan pelaajia ohjeistettiin saapumaan paikalle omalla autolla, luistelemaan kaukalon eri päädyissä ja olemaan käyttämättä pukeutumis- ja suihkutiloja.\nViimeisen tunnin aikana hallissa oli ollut kentänhoitaja, joka ei kuitenkaan ollut saanut tapauksen johdosta koronavirustartuntaa, eikä tätä määrätty karanteeniin.\nRautakorpi otti asiasta vastuun julkisuudessa ja esitutkinnassa. Nuoria kiekkoilijoita Tappara halusi suojella.\n– Rautakorpi on esitutkinnassa kertonut, että ottaa Tapparan urheilutoimenjohtajana vastuun näiden jääkiekkopelaajien harjoitteluun määräämisestä. Rautakorpi on esitutkinnassa kertonut, että hänellä on jääkiekkopelaajiin auktoriteettiasema, mikä on vaikuttanut nuorten jääkiekkoilijoiden toimintaan harjoitteluun osallistumisessa, rangaistusmääräyksessä kerrotaan.\n– Esitutkinnan aikana Jukka Rautakorpi on kertonu poliisille oma-aloitteisesti tapahtumien kulusta ja myöntänyt alusta alkaen toimineensa väärin. Rautakorpi on kertonut, että viime ja kuluva vuosi on ollut haastava koronaepidemiasta johtuen. Rautakorpi on kertonut, että on oppinut virheestään ja ei tule jatkossa toistamaan virhettään.\nKeväällä myös jääkiekon SM-liiga kertoi antaneensa Tapparalle tapauksesta sakot, joiden suuruutta tosin ei kerrottu julkisuuteen.\nYksityisiä terveyspalveluja myyvä Terveystalo päätti tapauksen vuoksi yhteistyönsä Tapparan vuoksi.\nUutta tietoa Tappara-tähden piinaavasta terveysmurheesta: ”Ei puhuta päivistä eikä viikoista”\nValmentajanvaihto piristi hetken – jatkuuko HPK:n nousu? ”Sydän pelille”


Suomalaisten lihominen jatkuu – lihavuus lisää rasvamaksan ja maksasyövän riskiä - MTVuutiset.fi\nElintavat pysyvät ennallaan, mutta kansa lihoo silti – tunnetko pullottavan vyötärön hengenvaaralliset riskit?\nMiksi suomalaiset lihovat? Katso Tuija Jääskeläisen koko haastattelu videolta.\nJulkaistu 10.06.2021 11:01\nTuoreen seurantatutkimuksen mukaan suomalaisten elintavat on pysyneet viime vuosina ennallaan. Samanaikaisesti kansa kuitenkin lihoo lihomistaan. Ylipaino ja etenkin vyötärölihavuus lisäävät useiden sairauksien, esimerkiksi rasvamaksan, riskiä.\nSuomalaisten elintavat eivät ole viime vuosina juuri muuttuneet. Vuonna 2017 tehdyssä FinTerveys-tutkimuksessa selvitettiin laajasti suomalaisten keskeisimpiä terveyteen vaikuttavia elintapoja, kuten kasvisten käyttöä, vapaa-ajan liikuntaa, nukkumista, alkoholin kulutusta sekä nikotiinituotteiden käyttöä.\nNyt tutkijat ovat selvittäneet, onko osallistujien elintavoissa tapahtunut muutoksia. Seurantatutkimuksen päähavainto oli, että valtaosalla suomalaisista elintavat olivat säilyneet ennallaan.\n– Muutoksia havaittiin elintavasta riippuen noin 10–30 prosentilla. Siltäkin osin havainnot olivat sen suuntaisia, että niitä oli aikalailla tasaisesti yhtä paljon terveyden kannalta suotuisaan ja epäsuotuisaan suuntaan, erikoistutkija Tuija Jääskeläinen Terveyden ja hyvinvoinnin laitoksesta (THL) kertoi Uutisaamussa.\nSuomalaisilla olisi petrattavaa esimerkiksi ruokavalion puolella: kasviksia sekä hedelmiä kannattaisi syödä enemmän ja prosessoituja lihatuotteita vähemmän. Hyvää kehitystä havaittiin esimerkiksi työikäisten miesten alkoholin riskikulutuksessa, joka on hieman vähentynyt.\nSuomalaiset lihovat lihomistaan\nVaikka elintavoissa ei ole tapahtunut huomattavia muutoksia suuntaan tai toiseen, suomalaisten lihominen jatkuu jatkumistaan.\nTHL:n toisen tuoreen tutkimuksen mukaan yhä useampi työikäinen on ylipainoinen. Suomalaisista 20–54-vuotiaista miehistä 65 prosenttia ja naisista 49 prosenttia oli painoindeksin mukaan ylipainoisia tai lihavia vuonna 2020.\nTutkijat epäilevät, että korona-aika on voinut vauhdittaa huolestuttavaa kehitystä entisestään.\nJo pandemian alussa epäiltiin, että kotiin eristäytyminen, arkiliikunnan vähentyminen, ruokailutottumusten muuttuminen ja ahdistus voivat pullistaa suomalaisten vyötäröitä.\nJääskeläinen kuitenkin muistuttaa, ettei mikään yksittäinen tekijä selitä lihavuuden yleistymistä.\n– Se on hyvin monitahoinen ja monisyinen haaste, johon kaivataan ihan yhteiskunnan taholta laajoja ratkaisuja.\nYlipaino altistaa sairauksille – rasvamaksa voi johtaa maksasyöpään\nYlipaino ja etenkin vyötärölle kertyneet liikakilot lisäävät riskiä sairastua lukuisiin sairauksiin, kuten tyypin 2 diabetekseen, sydän- ja verisuonitauteihin, astmaan, tuki- ja liikuntaelinsairauksiin, dementiaan, masennukseen, uniapneaan, kihtiin, sappi- ja haimasairauksiin sekä useisiin syöpiin.\nKansainvälisenä rasvamaksapäivänä 10.6. on aiheellista muistuttaa, että ylipainoista tai vyötärölihavaa uhkaa myös rasvamaksa.\nMaksasyövät ovat usein pitkään oireettomia ja ne todetaan monesti niin myöhään, ettei parantava leikkaus ole mahdollinen.\nHenkeä uhkaavan sairauden tyypillisiä oireita ovat ylävatsakipu, ruokahaluttomuus, täyttymisen tunne ja pahoinvointi. Edennyt maksasyöpä voi aiheuttaa laihtumista, kuumeilua ja keltaisuutta. Myös kutinaa voi esiintyä.\nRasvan kertyminen maksaan häiritsee sen toimintaa ja altistaa lukuisille sairauksille. Yksi rasvamaksan mahdollisista seurauksista on maksakirroosi, joka voi kehittyä maksasyöväksi. Rasvamaksa onkin maksasolusyövän tärkein syy, Munuais- ja maksaliitto kertoo.\nPainonpudotus ja liikunta ovat tärkeimpiä keinoja hoitaa rasvamaksaa. Terveellinen ravitsemussuositusten mukainen ruokavalio pienentää ihmisen riskiä sairastua rasvamaksaan sekä lukuisiin muihin sairauksiin.\nKuulutko riskiryhmään? Helppo kikka paljastaa, onko vyötäröllesi kertynyt liikaa terveyttä uhkaavia senttejä.\nOsittaislähteet: THL, Munuais- ja maksaliitto\nPainonhallinta Syöpä Ravitsemus Liikunta Tutkimustulokset Terveys ja hyvinvointi


KIINTEIDEN ALOITUS - Heidi Korpela\n6.1.2018 20.9.2020 by Heidi\nEve on nyt viikon verran syönyt kiinteää ruokaa rintamaidon ohella. Soseisiin siirtyminen on sujunut ihan älyttömän hyvin, sillä ainoastaa kaurapuuro aiheuttaa tällä hetkellä vatsavaivoja! Ollaan ihan reippaalla tahdilla otettu mukaan erilaisia kasviksia, juureksia ja lihaa, viljoja varovaisemmin. Muutama maistelukerta otettiin kasviksilla ennen puolenvuoden ikää, mutta 30.12. aloitettiin meidän muun perheen ateriarytmiin sopivat ruoka-ajat myös Eveliinalle. Teen kaikki soseet itse, koska ne valmistuvat siinä missä muidenkin perheenjänsenten ruoat. Viikon kuluessa ollaan huomattu, että Eveliina todella nauttii meidän koko perheen yhteisistä ruokahetkistä, ja hän seuraa tarkasti, kun pojat syövät. Uskon yhteisen, keittiössä tapahtuvan ruokailun ja meidän muiden perheenjäsenten antaman esimerkin auttavan Eveä sopeutumaan uusiin ruokailuun liittyviin asioihin ja toivon, että hän on jatkossakin yhtä kiinnostunut ja innostunut ruoasta, kuin nyt.\nIhan ensimmäinen kiinteä aamupala hänellä oli banaania, ja se onkin Even suosikki edelleen. Seuraavana päivänä annettiin jo pari teelusikallista puuroa banaanilusikallisten kaveriksi. Aluksi tämä ei aiheuttanut vatsavaivoja, mutta ollaan huomattu, että pelkkä kaurapuuro (veteen ja äidinmaitoon yhdessä ja erikseen tehty) aiheuttaa vatsanpuruja. Totutellaan aamuisin nyt vielä niin, että pari teelusikallista puuroa ja sitten muuta niin paljon kuin tyttö jaksaa syödä. Määrä lisääntyykin koko ajan, ja nyt aamuisin menee aamuimetyksen perään jo muutama ruokalusikallinen hedelmiä, varsinkin banaania. Banaani onkin hyvä, tiheäenerginen hedelmä ajatellen Even painonnousua ja hänen tavallisesti kovin löysää vatsaansa. Jos kauran aiheuttamia ongelmia ei huomioida, niin vatsa on ollut parempi nyt kiinteiden aloittamisen jälkeen.\nLounaaksi neiti on saanut muutamaa eri ruokaa. 2x bataatista, porkkanasta ja perunasta tehtyä kasvissosekeittoa, 2x kanaa, bataattia ja riisiä, 1x possua, parsakaalia ja perunaa ja 2x kertaa kananmunaa, parsakaalia, bataattia ja avocadoa. Näistä kaikista aterioista Eve on tykännyt, ja hän oikein odottaa jo jokaista ateriaa. Suu aukeaa hienosti, ja ruokaa menee yhä enemmän ja enemmän vatsaan saakka, eikä pelkästään paidalle tai lattialle.\nPäivälliseksi Eve on saanut vaihdellen joko kanaa, possua tai kananmunaa bataatin, perunan ja kesäkurpitsan kanssa, muutama munakoisomaistelu on myös otettu nyt kahtena päivänä mukaan. Hyvin maistuu kaikki, munakoiso kylläkin hieman irvistyttää. Välipaloilla Eve saa sekä soseena että sormiruokaillen avocadoa, hedelmiä ja maissinaksua/riisimuroja.\nEnsi viikolla vuorossa olisivat kala, marjat, muut viljat kauran kaveriksi ja sormiruokailujen lisääminen useammalle aterialle. Ollaan edetty ruokailuissa ihan täysin Even määrittämässä tahdissa. Imetän ennen jokaista ateriaa, ja noin puoli tuntia imetyksestä hän saa syödä niin paljon kuin tahtoo, ruokaa ei tuputeta yhtään enempää kuin hän itse haluaa. Puuroon ja satunnaisiin kasvis- ja hedelmäsoseisiin sekoitan yhä äidinmaitoa, oikeastaan en tiedä onko siitä mitään haittaa tai hyötyä. Viljojen lisääminen vähän jännittää (kuten kaikkien lastemme kohdalla), koska itse sairastan vilja-allergiaa. Onneksi sen oireet ovat harvoin todella vaaralliset, lähinnä turvotusta, ummetusta ja niiden seurauksena vatsanpuruja.\nPieni muistilista kiinteisiin siirtyjälle:\n1. Aluksi kiinteät ovat vain lisäruokia imetyksen lisäksi, joten imetä aina ennen ateriaa.\n2. Kaikki ruoka maistuu vauvasta tutummalta, kun siihen sekoittaa äidinmaitoa/korviketta. Määrää voi hiljalleen vähentää, jolloin vauva tottuu uuteen makuun lempeästi.\n3. Älä pakota vauvaa syömään, hän tietää milloin on kylläinen. Uuteen makuun tottuminen vaatii jopa 10-15 maistelukertaa, useimmiten toki vähemmän.\n4. Vauvan ruokiin ei kuulu suola, sokeri eikä voimakkaat mausteet.\n5. Ei sieniä, hunajaa, maksaa, varhaisperunoita, siemeniä tai kanelia alle yksivuotiaalle.\nNetistä löytyy monia erilaisia ohjeita vauvojen ruokailuun. Luotettavaa tietoa löydät esimerkiksi Marttojen ja THL:n sivuilta. Kirjoittelen sormiruokailun sujumisesta ja muutamia vinkkejä ja reseptejä teille myöhemmin. Ihanaa viikonloppua! ❤\narki äitiys imetys ruoka vauva


09-03-2018 Eeva Junnila Z\nZveno oli Bulgarian sotilaallinen ja poliittinen järjestö, joka perustettiin vuonna 1927 Bulgarian armeijan upseerit. Se liittyi sanomalehti tuon nimen.\nZveno jäsenet eivät olleet fasistit mutta silti kannattanut avustajana ja kunnallinen talouden ja vastusti poliittisten puolueiden ja kauhu sisäisen Makedonian Revolutionary Organization, Makedonian vapautusliikkeen. Zveno myös läheisesti ns Military League, organisaatio takana vallankaappaus vuonna 1923, vastaava tappamisesta pääministeri Aleksandar Stamboliyski.\nVuonna 1934 pro-Zveno upseerit kuten eversti Damyan Velchev ja eversti Kimon Georgiev kaappasi vallan ja perusti autoritaarinen hallinto. Georgiev tuli pääministeri. Ne liuotetaan kaikkia osapuolia ja ammattiliitot ja avoimesti hyökkäsi IMRO. Heidän hallitus esitteli korporatiivista talous, samanlainen kuin vuonna Benito Mussolinin Italia. Kuningas Boris III vastustaja Zveno, järjestettyjä vallankaappaus kautta monarkisti Zveno jäsen, kenraali Pencho Zlatev, josta tuli pääministeri. Huhtikuussa 1935 hän korvattiin siviili, Andrei Toshev, myös monarkisti.\nVuonna 1943 Zveno liittyi anti-Axis vastarintaliikkeen, isänmaan Front. Syyskuussa 1944 isänmaan Front suunniteltu vallankaappaus, mukana kansannousun johdolla Bulgarian kommunistinen puolue. Georgiev tuli pääministeri ja Vechev puolustusministeri, ja he onnistuivat allekirjoittamaan tulitaukosopimus Neuvostoliiton kanssa.\nVuonna 1946, Velchev erosi protestina kommunisti toimia, kun taas Georgiev seurasi kommunistinen johtaja Georgi Dimitrov, minkä jälkeen Bulgariasta tuli kansantasavalta. Georgiev pysyi hallituksen vuoteen 1962 asti, mutta Zveno lakkautettiin autonomisena järjestö 1949. Zveno edelleen esiintyy isänmaan Front mutta oli silloin vain sätkynukke organisaation.\nEdellinen artikkeli Zenna Henderson\nSeuraava artikkeli Zhaoqing\nZX Liitäntä 1


Josban hyvä nousu ei riittänyt | Josba\nKuvateksti: Kolmoskenttä onnistui Helsingissä parhaiten. Arkistokuvasta puuttuvat Kuittinen ja Juvonen.\nJosba taisteli ansiokkaasti divaripisteistä lauantaina M-Teamia vastaan. Josba nousi kahden maalin takaa päätöserässä vielä tasoihin viime kauden liigajoukkeutta vastaan Ruskeasuolla, mutta loppukiri kaatui jäähyyn. Siitä M-Team pääsi karkuun ja päätösnumerot syntyivät Josban tyhjään maaliin. Isännät veivät pisteet lopulta maalein 6-3 (1-1,2-0,3-2).\n– Saatiin otteluun hyvä avauserä. Laukauksia tuli varmaan siinä erässä enemmän kuin muutamassa kauden sarjapelissä yhteensä. Se oli erittäin hyvä peliin tulo meiltä. Toinen erä meni sitten täysin vastustajalle, he pääsivät siinä hyvin pallolle, päävalmentaja Santeri Raatarila summasi.\nKolmanteen erään Josba lähti kahden maalin takaa-ajosta ja onnistui erän alussa myrkyttämään isäntien saunaillan. Kolmessa minuutissa Aleksi Ahokkaan (1+0) ja Juuso Lehtiniemen (1+0) maaleilla Josba tuli tasoihin. Maalit syntyivät vain 28 sekunnin sisällä.\n– Molemmat olivat sellaisia tahtomaaleja. Koko joukkue halusi sen pelin tasoihin.\nMutta heti perään soi omassa päässä ja isännät pääsivät taas johtoon. Joensuulaisten loppukiri hyytyi ajassa 55.34 vihellettyyn jäähyyn. Siitäkin kestettiin 1,59 mutta viimeisellä ylivoimasekunnilla isännät pääsivät taas kahden maalin karkumatkalle.\nJosba otti aikalisän ja lähti hakemaan kavennusta kuudella ilman maalivahtia, kun erään oli jäljellä 2,5 minuuttia.\n– Tiivistettiin kahteen kenttään viimeiseen erään ja se lienee ollut hyvä ratkaisu kun saatiin peli tasoihin. Sitten harmittavasti seuraavasta vaihdosta omiin. Keskustan tukkiminen on ollut meille aika tyypillinen ongelma-alue ja siitähän ne sen maalin räppäsivät, Raatarila kertasi.\nJosban avausmaalin teki Ville Laasonen (1+1). Syöttöpisteen hankkivat Veeti Naakka (0+1) ja Aapo Hämäläinen (0+1).\nJesse Huurrekorpi torjui ottelussa 21 kertaa ja isäntien Simo Metsikkö 23 kertaa.\nSunnuntaina Josba kohtaa Tikkurilassa Tiikerit kello 17 alkaen.


Blogi | Näpsä-laiturit Oy\nLaiturikoulu osa 3\nSunnuntai 1.3.2020 klo 9:50\nNäpsä-laiturit Laiturikoulu osa 3\nKelluvat laiturit on varustettu ponttoneilla, joiden kannattelemina ne pysyvät pinnalla ja kestävät kuormaa. Kelluvia ponttonilaitureita on erilaisia. On kevytrakenteisia laitureita jotka otetaan talveksi ylös sekä vankkarakenteisempia, jotka ovat vedessä ympäri vuoden. Ponttoneja on myös erilaisia. Näpsä-laiturit käyttää laitureissaan kevyempiä rotaatiovalettuja ponttoneja, pyöriviä rullaponttoneja sekä todella vahvoja putkiponttoneja.\nNäpsä-Mökkisarjan laitureissa on joko Näpsä-ponttonit tai Näpsä-laatikkoponttonit. Ponttonit ovat kestäviä. Ne kestävät iskuja, pakkasta, liuottimia, auringonvaloa jne. Ponttonit sijoitellaan niin, että laiturista saadaan mahdollisimman vakaita ja kantavia. Mökkisarjan laiturit suositellaan nostamaan talveksi rannalle.\nNäpsä-Mökkisarjan mökkilaiturit ovat edullisia, vakaita ja kestäviä mökin peruslaitureita Näpsä-laiturit on valmistettu suomalaisesta kestopuusta. Kansilaudoitus on 28x120 mm höylättyä ja uritettua kestopuuta, joten laiturimme ovat erittäin huoltovapaita. Voit öljytä ne kerran vuoteen, mutta sekään ei ole välttämätöntä. Mökkilaiturimme kyllä kestävät useita vuosikymmeniä!\nMökkilaiturien ponttonit ovat rotaatiovalettuja muoviponttoneja, eli täysin saumattomia. Mökkilaiturien elementit on nivelletty toisiinsa (huom. PikkuNäpsässä kiinteä liitos)\nMökkilaiturit toimitetaan valmiina elementteinä kaikkien tarvittavien lisävarusteiden kanssa! Elementit asetetaan vain kellumaan veteen, jonka jälkeen ne voi yhdistää saranatapilla. Tutustu laitureihimme ja ota meihin yhteyttä, niin saat vastaukset kysymyksiisi! Annamme Mökkilaitureillemme reilun 2 vuoden takuun!\nMarina-sarjan laiturit – kuin terassi veden päällä\nJos haluat laiturisi olevan paikka, jossa voitte viettää yhdessä aikaa, juoda päiväkahvit ja vilvoitella iltasaunan jälkeen penkeillä istuen, niin tarpeitasi vastaava laituri löytyy Marina-sarjastamme. Viimeistele loppukesän tunnelma kauniilla laiturivaloilla!\nMarina-sarjan laiturit ovat asiakkaidemme suosikkeja, koska niiden järeä runko mahdollistaa laiturin monipuolisen käytön. Laiturit sopivat tukevuutensa ansiosta niin mökkirannoille kuin julkiseen käyttöön esim. pienvenesatamiin tai uimarannalle.\nMarina-malliston suunnittelussa olemme huomioineet yleisen käytön asettamat suuret vaatimukset. Laiturit ovat erittäin vakaita ja kestävät kovaa käyttöä, minkä takia laituri on kuin terassi veden päällä.\nKookkaat PEH-putkiponttonit tarjoavat betoniponttonia paremman vakauden\nPitkät, kookkaat ja äärimmäisen kestävät PEH-putkiponttonit laiturin reunoilla takaavat suuren ja vakaan kantavuuden. PEH-muovi on erittäin kestävää muovia, joka on iskun-, jään-, liuottimien- ja auringon valon kestävää. Lisäksi niiden kantavuus, vakaus ja käyttöikä on pidempi kuin betoniponttonien, koska PEH-muovi ei ime itseensä vettä, jolloin materiaali pysyy muuttumattomana vuosikymmenet. Siitä ei myöskään liukene haitta-aineita veteen. Ponttonien seinämän vahvuus on 10 mm tai 13 mm.\nElementeistä koostuva runko poistaa murtorasituksen ja tekee laiturista pitkäikäisen\nMarina-sarjan laiturit koostuvat erikokoisista elementeistä, jotka liittyvät toisiinsa liikkuvin nivelin. Näin pitkienkin laiturien murtorasitus poistuu. Laiturit ovat erittäin tukevarakenteisia ja pitkät ponttonit kiinnittyvät pulteilla suoraan laiturin runkoon vahvistaen rakennetta.\nTyön laatuun ja ulkonäköön kiinnitämme erityistä huomiota, koska tyylikäs ja vankka laituri luo rantaan ryhdin. Siksi jokainen elementti on viimeistelty, jotta laituri on näyttävä.\nLaiturin käyttöikä on helposti 20-30 vuotta.\nHuoltovapaa – Marina-laitureita ei tarvitse nostaa talveksi pois vedestä\nNormaaliolosuhteissa voit jättää Näpsä-Marina -laiturit paikoilleen ympärivuotisesti. On myös kohteita, joissa laituri on otettava talveksi rannalle. Marinan ylösnosto on helppoa, sillä elementit voi vetää sellaisenaan rannalle.\nPuuna käytämme voimassaolevien määräysten mukaista suomalaista kestopuuta. Voit halutessasi puuöljytä laiturin vuosittain maksimoidaksesi sen käyttöiän, mutta laiturin käyttöikä on yli 20 vuotta ilman öljyämistäkin.\nTilaa laituri suoraan rantaasi asennettuna - saat pitkän 2-3 vuoden takuun!\nToimitamme Näpsä-Marina-laiturit aina valmiina kokonaisuuksina. Sivuillamme ilmoitettuun hintaan sisältyy kaikki tarvittava: laiturielementit, kulkusilta, ponttonit ja liitoshelat. Toimitamme myös tarpeelliset ankkurointitarvikkeet tapauskohtaisesti. Laiturin asennus on nopeaa ja helppoa (15-60 min), koska elementit tulee vain kiinnittää toisiinsa.\nKommentoi kirjoitusta. Avainsanat: Näpsä-laituri, ponttonilaituri, kelluva laituri\nLauantai 13.4.2019 klo 13:58\nVakaa ja turvallinen pylväslaituri\nMatalaan ja loivaan rantaan löydät sopivan laiturimallin Näpsä-laiturien pylväslaiturivalikoimastamme. Pylväslaiturit ovat pääasiassa oleskelu- ja uimalaitureita, turvallisia ja tukevia kaikissa sääolosuhteissa. Paras pohja laiturille on melko kovapohjainen ranta, jossa veden syvyys on korkeintaan 2 metriä.\nPylväslaituri - tukeva ja turvallinen. Näpsä-pylväslaituri on erinomainen varsinkin silloin, kun laiturin tukevuus ja säätömahdollisuus ovat tärkeitä. Pylväslaituri on tukeva ja turvallinen tuulisissa paikoissa, jolloin aallokko jää säädettävyyden ansiosta laiturin rungon alle. Pylväslaituri on myös mainio ratkaisu silloin, kun ponttonilaiturien keinunta häiritsee. Laiturin korkeutta voi portaattomasti säätää oikealle korkeudelle.\nSäätöjalkoja on saatavissa 1,25–2,5 m mittaisina, ja ne soveltuvat enintään noin kahden metrin vedensyvyyteen. Jokaisessa jalassa on nivelletty pohjalevy, jonka ansiosta ne seisovat aina suorassa ja joka mahdollistaa niiden käytön myös hieman pehmeämmässäkin pohjassa. Jalka ja muut osat on valmistettu kuumasinkitystä teräksestä.\nPylväslaituri-kelluvalaituri on myös mainio yhdistelmä silloin, kun ranta on pitkään matala. Tehdään pylväslaiturilla laituria matalan osan yli ja kun vettä on tarpeeksi jatketaan kelluvalla laiturilla. Kun arvostat tukevuutta, valinta on Näpsä-pylväslaituri.\nKommentoi kirjoitusta. Avainsanat: Näpsä-laiturit, laiturit, pylväslaituri\nNäpsä-laitureilta saat ponttonilaiturit, joissa on varmasti laadukkaat kestävät ponttonit. Ponttonimme ovat sileäpintaisia, jolloin ne on tarvittaessa helppo puhdistaa. Sileään pintaan myöskin levät ja kotilot tarttuvat huonommin, sillä niihin on vaikea tarttua ja pysyä kiinni.\nLaituriponttonimme ovat varmasti vuotamattomia, koska ne ovat täysin saumattomia. Ponttonit ovat myöskin jään ja pakkasenkestäviä, joten ne kestävät vedessä talvenkin. Ponttonimme on valmistettu kovia sääolosuhteita kestäviksi. Ne ovat UV-suojattuja vettymättömiä ja murenemattomia. Siksi ne kelluvat raskaillakin kuormilla vuodesta toiseen.\nPonttonilaituri sopii niin matalaan kuin syvään rantaan.\nMuoviponttonilaituri kelluu hyvin matalassakin rannassa, ja on siten erinomainen ratkaisu esimerkiksi lammen saunarannan uintipaikalle, järven rantaa tai suojaisaan meren rantaan. Laiturin sijaintiin ja asemointiin rannassa vaikuttavat tuulisuus ja aallokkoisuus, veden syvyys, rannan muoto, näköyhteys ja näkösuoja, joita kaikkia on hyvä pohtia etukäteen. Jos laiturin on tarkoitus talvehtia vedessä, on otettava huomioon lisäksi jäiden liikehdintä. Putkiponttonin avulla saat laiturista tai vaikka saunalautasta kelluvan.


Toimisto | Menestyvät, hyvinvoivat työympäristöt | Kinnarps\nTOIMISTON UUDELLEENMÄÄRITTELY JA MUUTOKSIIN VALMISTAUTUMINEN\nTutkimusta, strategiaa ja neuvontaa ihannetoimistonne suunnitteluun\nInspiroivia sisustusratkaisuja toimistoon\nKaikki toimistoympäristöihin tarkoitetut tuotteemme\nReferenssi: Deutsche Bahn\nKaikki tarvittava tieto uuden toimiston suunnittelussa onnistumiseen\nKaikki Valmiina palvelut työympäristön uudistamiseen - tutustu\nKALUSTEITA TULEVAISUUDEN TYÖYMPÄRISTÖIHIN\nTyöympäristömme muuttuvat yhä nopeampaan tahtiin, sillä uusi teknologia on mahdollistanut työskentelyn missä tahansa. Toimisto voi sijaita työpaikalla, kotona, kahvilassa tai vaikkapa hotellin aulassa. Me Kinnarpsilla olemme erikoistuneet tulevaisuuden toimistojen työympäristöihin ja sisustusratkaisuihin. Valitessasi toimistosisustuksen meiltä voit olla varma, että saat toimiston, joka on suunniteltu juuri sinulle ja organisaatiollesi ja josta on iloa pitkäksi aikaa.\nPitkä kokemuksemme työympäristöjen parissa on opettanut meille, ettei olemassa ole yhtä kaikille sopivaa ratkaisua. Hyvä toimisto suunnitellaan yksittäisen asiakkaan tarpeisiin, ja se vastaa tämän vaatimuksia tilankäytön, työtapojen ja sisustuksen suhteen. Oikein suunniteltuna työympäristössä viihdytään ja ollaan luovia ja tuottavia luonnollisella tavalla. Luomme asiakkaillemme suunnatut työympäristöt Next Office -konseptin mukaisesti. Next Office on prosessi, joka ottaa huomioon kokonaisuuden: organisaation, fyysisen ympäristön ja digiteknologian. Tavoitteena on, että työntekijät tuntisivat olevansa osallisia ja sitoutuneita koko prosessiin, olevansa matkalla kohti uutta toimistoaan.\nKoska emme työskentele vakiintuneiden mallien mukaan, valmis toimisto voi sisältää monien eri ratkaisujen yhdistelmiä – avotoimistoista tehtävien mukaisiin toimistoihin ja omiin työhuoneisiin. Lopputuloksena on kuitenkin aina monitilatoimisto, jossa on tilaa sekä yksilöiden että organisaation kasvulle, kehittymiselle ja hyvinvoinnille. Koska toimisto on suunniteltu juuri yrityksesi toimintaan sopivaksi, se tarjoaa tuottavamman työympäristön ja tehokkaammat prosessit. Kinnarpsin työympäristöt ovat luovia ja positiivisia, ja ne kannustavat yhteistyöhön eri osastoilla ja toiminnoissa sekä niiden välillä. Luomme tiimeille ja yksilöille mukautettuja ratkaisuja, jotka stimuloivat ja tukevat erilaisia persoonallisuuksia ja työtapoja. Mahdollisuus valita itse toimiva paikka työn tekemiseen tekee ympäristöstä stressittömän, kun taas ergonomiset toimistokalusteet vähentävät työhön liittyvien vaivojen syntymistä. Tällainen työympäristö, jonka suunnittelussa on huomioitu henkilöstö, houkuttelee palkkalistoille parhaat työntekijät samalla, kun se ilmentää yritystoiminnan ideologiaa ja tavaramerkkiä. Monipuolinen monitilatoimisto tarjoaa myös mahdollisuuden optimoida tilojen käytön ja välttää tarpeettomat kustannukset. Tarkastelemme tulevaisuuden työympäristöjä kokonaisvaltaisesti ja otamme huomioon yksilön, organisaation, yhteiskunnan ja ympäristön.\nUusia työympäristöjä kehitellessämme lähtökohtanamme on aina Kinnarpsin oma The Better Effect -kestävyysaloite, joka varmistaa, että asiakas tekee aktiivisen ja kestävän valinnan tulevaisuuden kannalta.


Mikael Gabriel: ”Ihminen puhuu, jos joku kuuntelee” - MIELI ry\n”Puhu, puhu!” ihmistä kehotetaan. Mikael Gabrielilla on päinvastainen viesti: ”Kuuntele!” Sillä vaikea on purkaa ahdistustaan puhumalla, jos lähellä ei ole ketään, joka kuuntelisi. Osallistu Mielinauha-keräykseen.\nMikael Gabriel. Kuva: Simelius Simelius\nKännykkä kädessä, some auki, laput korvilla, mieli muualla kuin hetkessä tässä ja nyt. Sellaisena Mikael Gabriel näkee tämän päivän ihmisen koko kuvan. Toista ei tarvitse katsoa silmiin, ei koskettaa. Jokainen muodostaa oman kuplansa ja tempoilee sen sisällä yksinään.\nKoko maailma on läsnä ja kuitenkin valtavan kaukana. Tiedemiehet selvittävät, olisiko mahdollista asua Marsissa.\n”Onko Marsissa asuminen tosiaan sitä, mitä me halutaan?” Mikael Gabriel kysyy.\nSellainen Mikael Gabriel on: pohtii, miltä maapallo näyttää avaruudesta katsottuna. Pohtii, että ihmisen ongelmien ratkominen on yhtä hankalaa kuin pienen golfpallon lyöminen nurmen vihreään reikään.\nMasennuksen merkit laittoivat tauolle\nMikael Gabriel on tulossa kuntosalilta, jossa treenaa neljä kertaa viikossa. Vuoden keikkatauolla hän on kerännyt fyysisiä ja psyykkisiä voimia.\n”Opettelin tutustumaan itseeni uudelleen. Mikael Gabriel on ollut mun alter egoni kymmenen vuotta. Olin antanut sen elää liian pitkään, enkä enää tiennyt, kuka olin sen alla.”\nSen alla on ollut Mikael Sohlman. Tutustuminen Sohlmanin Mikaeliin alkoi, kun omituinen ahdistus ei vuosi sitten tahtonut hellittää. Hän tunsi olevansa koko ajan kuin varpaillaan.\n”Ärsyynnyin, räjähtelin, en saanut iloisia fiiliksiä mistään. Ne olivat masennuksen merkkejä.”\nSamanlaisia oireita hänellä oli ollut ennenkin, mutta hän oli pitänyt itseään henkisesti vahvana, selvinnyt vaikeista tilanteista joko yksin tai ulkopuolisen avun tukemana.\n”Ennen olin ollut kaikesta niin varma. Nyt tunsin suurta tyhjyyttä. En kiinnostunut enää keikoista enkä koko musiikista.”\nYstävät ja manageri Peppi Puljujärvi huomasivat muutoksen. Tähden sisäinen palo alkoi sammua. Tauko työstä oli tarpeen. Hänestä tuntui, ettei itse päättänyt etenemisen tahtia, eikä oikein mitään muutakaan.\nMyös fysiikka reistaili. Selkään oli tullut rasitusmurtuma, joka johti kolmen kuukauden liikuntakieltoon. Vuosittaiset 70-80 keikkaa ja kahdeksan tunnin automatkat eivät onnistuneet.\n”Minulla ei ollut tapoja nollata päätäni. Alkoholi tai parin viikon lomareissu eivät riittäneet siihen. Ne olivat kuin laastari haavan päällä.”\nSohlmanin Mikaelilla on vain muutama läheinen ystävä\nMikael Gabrielilla on satoja kavereita, mutta Sohlmanin Mikaelilla vain muutama läheinen ystävä. Sohlmanin Mikael irrotti otteensa kaikesta vanhasta ja etääntyi vähitellen huomion keskipisteestä. Hän tajusi, että saattoikin käydä ruokakaupassa ilman, että siitä uutisoitiin. Häntä ei tultu häiritsemään, ei nykimään hihasta.\nIrrottautuakseen entisestä Sohlmanin Mikael alkoi nyrkkeillä ja pelata golfia. Vuoden mittaan hän ehti pelata yli sata kierrosta.\n”Minulla on maailman lyhyimmät hermot. Golfkentällä ylitunteet eivät ole sallittuja. Opin tasaisuutta ja itsekuria. Aloin puhua oikealle itselleni.”\nÄkkiä hänen oli helpompi hengittää, ja maailma alkoi näyttää avarammalta ja kirkkaammalta. Palautuminen käynnistyi nopeasti, ja parin kuukauden kuluttua tähti soitti managerilleen: ”Alkakaas myydä taas keikkoja.” Manageri rauhoitteli, kehotti ottamaan pitkän kunnon tauon ja hengittelemään.\nParantumisprosessi ei tapahtunut sormia napsauttamalla. Se vei yhdeksän kuukautta.\n”Vähän kuin olisin synnyttänyt lapsen. Olin yrittänyt piilottaa sitä tyyppiä. On vapauttavaa olla mä, eikä tarvitse esittää mitään. Myös Mikael Gabriel pystyy seisomaan nykyisen minäni takana. Liian yrittämisen lähteminen heijastuu myös musiikkiin.”\nMurrosikä näyttäytyy sumuisena\n”Olen ollut paljon tekemisissä mielenterveystyön kanssa lähtien siitä, kun minut pienenä huostaanotettiin.”\nMurrosikäisen Mikaelin töppäyksistä ja rötöksistä on kirjoitettu paljon. Jos joku vähänkin yllytti, hän oli ensimmäisenä tekemässä jotain kiellettyä, ottamassa riskin tyhmistä jutuista.\nIsä ja äiti olivat eronneet. Äiti ei saanut otetta kuohuissaan tempoilevasta Mikaelista. Isä istui vankilassa. Mikael passitettiin koulukotiin Kajaaniin, kauas entisestä elämänmuodosta ja kavereista. Ensimmäiset tekstit syntyivät siellä.\n”Kirjoittaminen on ollut minulle terapeuttinen kokemus. Tarvitsen siihen oman tilan ja ajan. Ulkopuolinenkin apu pitäisi osata ottaa vastaan, mutta olen ollut siinä aika huono.”\nMikael soitti lapsena pianoa kymmenen vuotta – ja vihasi sitä. Muusikon ura ei siis näyttänyt todennäköiseltä.\n”Minulla ei ollut mitään suurta plääniä, että nytpä minusta tulee Suomen paras. Kaikki tulvi aivojeni takalohkosta.”\nMurrosiän vuodet näyttäytyvät hänelle nykyisin sumuisina.\n”Paljon olisin voinut jättää tekemättä.”\nMikään nuoruuden virheistä ei ole vienyt yöunia, vaikka moni tilanne oli hiuskarvan varassa. Myös aikuisiän kämmeistä olisi muutaman voinut jättää väliin.\n”Virheistä oppiminen on elämän suurin taito. Ellei niistä opi, mennään tyhmyyden tasolle.”\nSohlmanin Mikael katsoo ikkunasta ulos ja näyttää siltä kuin haluaisi ravistella sitä tyyppiä, entistä itseään, joka on joutunut tekemisiin virkavallan kanssa myös aikuisena.\nKaksijakoinen minä kehittyi huostaanottoaikoina\nKaksijakoisen minänsä hän arvelee olevan peruja huostaanottoajoilta.\n”Loin sen alitajuisesti. Pakenin mielikuvitukseni taakse, ettei kaikki kokemani paska satuttaisi minua. Minulle kehittyi kaksi persoonaa, koska sen toisen pystyin heittämään vaikka bussin alle. Se oli kuin kopio, joka otti luodit vastaan.”\nMikael Gabriel kehittyi pojalle turvaksi. Kaksi arkkienkeliä – vaikkei murrosikäinen Mikael enkeleitä ajatellutkaan – levittivät siipensä toisen, sen oikean Mikaelin suojaksi.\n”Etten pilaisi omaa elämääni.”\nMikaelin isä kuoli muutama vuosi sitten.\n”Jäi harmittamaan, ettei minulla ollut aikaa puhua faijan kanssa silloin, kun hän olisi tarvinnut kuuntelijaa.”\nOli aika, että Mikaelilla ei ollut välejä omaan äitiinsä. Nykyisin välit ovat hyvät ja äidin kanssa voi puhua kaikesta. Äiti kokkaa pojalleen kinkkupastaa ja paistaa lettuja.\n”Äiti on ollut minulle tosi iso esikuva. Kun olin kotona, hän painotti aina käytöstapojen merkitystä. Joka päivä se on varmaan musta edelleen huolissaan.”\nSohlmanin Mikael ehdottaa, että jokainen meistä voisi tarjoutua kuuntelijaksi silloin, kun itsellä ei ole kovin paha olla. Kuva: Simelius Simelius\nVihalla ei ole oikeutusta\nUsko unelmiisi, usko itseesi, ylitä kipusi, löydä minuutesi, kun hyvät voimat taistelevat pahoja vastaan. Nämä ovat Mikael Gabrielin tekstien ydinviestejä.\nMaailmanparantaja Sohlmanin Mikaelissa pulpahtaa helposti esiin. Hän lukee paljon tietokirjoja (”kuinka voin tehdä itsestäni paremman ihmisen”) ja katsoo dokumentteja. Hän puhuu Amazonin sademetsien alkuasukkaista, jotka eivät louhi kallioista mineraaleja älypuhelimia varten.\n”Niillä on oma heimo, sovitut säännöt, ne ovat enemmän ihmisiä kuin me. Me emme enää ole luontevassa yhteydessä eläimiin ja luontoon.”\nMaailman epätasapaino pelottaa.\n”Puolet maapallosta palaa, uusi virus tappaa ihmisiä, meren pinta nousee. Tuntuu, että maapallo yrittää päästä meistä eroon.”\nSamaan aikaan on yhä enemmän heitä, jotka haluavat tehdä muutoksen.\n”Tiedän, että olemme kaikki samanlaisia, eikä vihalla ole mitään oikeutusta.”\nJos musiikkini auttaa edes yhtä\n”Meillä kaikilla on vivahteita mielenterveyden ongelmista. Minua hämäsi nuorena, kun minua kehotettiin puhumaan. Miks nää haluaa, että mä puhun? Miksei kukaan sitten tarjoudu kuuntelemaan?”\nSohlmanin Mikael ehdottaa, että jokainen meistä voisi tarjoutua kuuntelijaksi silloin, kun itsellä ei ole kovin paha olla. Se olisi lähes parikymmentä vuotta sitten auttanut myös nuorta Mikaelia.\n”Jos jollakin on aikaa kuunnella, toisella on myös aikaa puhua.”\nHän pyörittelee käsissään punaista pipoa ja miettii työnsä tarkoitusta.\n”Jos edes yksi ihminen sanoo, että musiikkini auttoi pääsemään yli veljen kuolemasta tai poikaystävän itsemurhasta, olisin luonut työlläni merkityksen ja jättänyt jonkin jäljen maailmaan. Koska mielen ongelmat ovat olleet niin lähellä, voin oikeasti viedä eteenpäin niitä ymmärtävää viestiä.”\nKUKA? Mikael Gabriel\noikealta nimeltään Mikael Kristian Gabriel Sohlman\nHarrastukset liikunta: sali, nyrkkeily, golf\nLapsena…olin iloinen. Nauroin kaikelle ja kaikkialla.\nYstävät…ovat osa perhettäni ja maailman tärkein asia ympärillä. Ihminen on kuin vesi, jonka pitäisi virrata puhtaana eteenpäin putkia pitkin. Jos putki on ruosteinen, vesikin myrkyttyy.\nYksin ollessani…olen haavoittuvaisin, mutta myös oma itseni. Kuolemaakin enemmän minua pelottaa, ettei elämässäni olisi ketään. Samalla yksinäisyys on helvetin siisti tunne. Tarvitsen sitä, mutta toisaalta en osaa elää yksin.\nOlen ylpeä…että täytin juuri 30. Olen ylpeä siitä, että olen yhä elossa ja olen tehnyt elämälläni edes jotain.\n10 vuoden kuluttua…olen joko politiikassa tai golﬁn puoliammattilainen.\nTEKSTI: ULLA-MAIJA PAAVILAINEN\nSivua muokattu 1.7.2021